sagorsarker/bangla-wikipedia huggingface dataset:
তুলুজ মেট্রো

ইউরোপ মহাদেশের ফ্রান্স রাষ্ট্রের তুলুজ শহরের পাতাল ট্রেন ব্যবস্থার নাম তুলুজ মেট্রো (Métro de Toulouse "মেত্রো দ্য তুলুজ়্‌")। তুলুজ শহরের গণপরিবহন ব্যবস্থা আগে পরিচালিত হত "তুলুজের যাত্রীবাহী মিশ্র কোম্পানি (এস ই এম ভি এ টি)(Société d'économie mixte des voyageurs de l'agglomération toulousaine)" দ্বারা, যার ৮০% মালিকানা ছিল স্থানীয় সরকারের এবং বাকি ২০% প্রাইভেট। এটি ২০০৩ সাল থেকে "পাবলিক পরিবহন যুগ্ম এসোসিয়েশনের" (বিভিন্ন স্থানীয় সরকারের সমন্বয়ে গঠিত) অন্তর্গত "তিজেও" দ্বারা পরিচালিত হয়।
তুলুজ মেট্রোর প্রাথমিকভাবে ২টি মেট্রো লাইন রয়েছে। লাইন এ এবং লাইন বি, যারা একই সাথে ৩৭টি স্টেশন (৩৮টি, যদি লাইন এ এবং লাইন বি এর মাঝখানের স্টেশনকে দুইবার গণনা করা হয়)। এটি ২৮.২ কিলোমিটারের (১৭.৫ মাইল) একটি রুট। এই মেট্রোটি তুলুজ শহরের বাইরে পশ্চিমে অবস্থিত মুরেত এবং ব্ল্যাগনাকের শহরতলীর যথাক্রমে লাইন সি এবং লাইন ডি, একটি ট্রাম লাইন। যা লাইন টি১ (পুরাতন লাইন ই) দ্বারা যুক্ত হয়।
বর্তমানে তুলুজ মেট্রোর দুইটি লাইন রয়েছে:
লাইন এ বর্তমানে ১৮টি স্টেশনের সাথে যুক্ত, যা এর রুট। এর আসল শাখা ১৯৯৩ সালের জুনে চালু হয়। এর সম্প্রসারিত অংশ জলিমঁত হতে বালমা-গ্রামতঁ ২০০২ সালে চালু হয়।
লাইন বি বর্তমানে ১৮টি স্টেশনের সাথে যুক্ত, যা এর রুট, ২০০৭ সালের জুনে চালু হয়।
এটি লাইন এ চালুর পর পর চালু হয়।
লাইন ডি এসএনসিএফ দ্বারা তুলুজ শহরের দক্ষিণে মুরেত হতে পরিচালিত হয়।
এটি ২০১০ সালের নভেম্বেরে চালু হয়।
বার্লিন উ-বান

ইউরোপ মহাদেশের জার্মানি রাষ্ট্রের রাজধানী বার্লিনের পাতালরেল ধরনের দ্রুতগামী গণপরিবহন ব্যবস্থার নাম বার্লিন উ-বান (বার্লিন উন্টারবান-এর সংক্ষিপ্ত রূপ) ()। এটি শহরটির জনপরিবহন ব্যবস্থার অন্যতম গুরুত্বপূর্ণ অংশ। বার্লিন এস-বান ব্যবস্থাটির (শহরতলী রেল ব্যবস্থা) সাথে একত্রে এটি জার্মানির রাজধানীতে পরিবহনের প্রধান মাধ্যম। এছাড়া বার্লিনের পূর্ব অংশে একটি ট্রাম ব্যবস্থাও চালু আছে।
বার্লিন উ-বান ১৯০২ সালে প্রতিষ্ঠিত হয়। এটিতে ১০টি লাইন বা চক্রপথ এবং ১৭৩টি বিরতিস্থল বা স্টেশন আছে। রেলপথগুলির মোট দৈর্ঘ্য । প্রায় ৮০% রেলপথ ভূগর্ভে অবস্থিত। দিনের ব্যস্ততম সময়ে রেলগাড়িগুলি প্রতি দুই থেকে ৫ মিনিট অন্তর বিরতিস্থল থেকে বহির্গমন করে। দিনের অন্যান্য সময় ৫ মিনিট অন্তর এবং সন্ধ্যাবেলায় প্রতি ১০ মিনিট অন্তর রেলগাড়ি ছাড়ে। গোটা বছর জুড়ে উ-বানের রেলগাড়িগুলি ১৩ কোটি ২০ লক্ষ কিলোমিটার পথ অতিক্রম করে এবং প্রায় ৪০ কোটি যাত্রী পরিবহন করে। ২০১৫ সালে ৫৩ কোটিরও বেশি যাত্রী বার্লিন উ-বানে ভ্রমণ করেন। সমগ্র গণপরিবহন ব্যবস্থাটি পরিচালনা ও দেখাশোনার দায়িত্বে আছে বের্লিনার ফেরকের্সবেট্রিবে ( অর্থাৎ "বার্লিনের গণপরিবহন পরিষেবা") নামক সংস্থাটি, যাকে সংক্ষেপে বেফাওগে (BVG) নামেও ডাকা হয়।
রাইন-নেকার এস-বান

রাইন-নেকার এস-বান ( "এস্‌বান্‌ রায়্‌ন্‌নেকা") জার্মানির রাইন-নেকার এলাকার পৌর রেল পরিবহন ব্যবস্থার মেরুদণ্ড, যা মানহাইম (Mannheim "মান্‌হায়্‌ম্‌"), হাইডেলবের্গ (Heidelberg "হায়্‌ডেল্‌বেয়াক্‌") এবং লুডভিগ্‌সহাফেন (Ludwigshaven "লুট্‌ভ়িক্স্‌হাফ়েন্‌") শহরগুলিকে সেবা প্রদান করছে।
এই এস-বানটি রাইনলান্ড-প্‌ফাল্‌ৎস (Rheinland-Pfalz "রায়্‌ন্‌লান্ট্‌ প্‌ফ়াল্‌ৎস্‌"), বাডেন-ভুর্টেমবের্গ (Baden-Württemburg "বাডেন্‌ ভ়্যুয়াটেম্‌বুয়াক্‌"), জারলান্ড (Saarland "জ়ালান্ট্‌"), এবং হেসে (Hesse "হেসে") অঙ্গরাজ্যের অংশবিশেষে প্রায় ২৯০ কিমি পথ জুড়ে অবস্থিত। ব্যবস্থাটিতে ৭৭টি স্টেশন আছে।
ভুপার্টালের ঝুলন্ত রেলপথ

ভুপার্টালের ঝুলন্ত রেলপথ ( "ভুপার্টালার শ্‌ভেবেবান") জার্মানির ভুপার্টাল শহরকে সেবা প্রদানকারী একটি ঝুলন্ত মনোরেল ব্যবস্থা। এটি বিশ্বের প্রাচীনতম ঝুলন্ত রেলগাড়িবিশিষ্ট মনোরেল।
জার্মান প্রকৌশলী ও উদ্ভাবক অয়গেন লাঙেন (Eugen Langen) ব্যবস্থাটি নকশা করেন; তার উদ্দেশ্য ছিল ব্যবস্থাটির নকশা বার্লিন শহরকে বিক্রি করা। ১৮৯৭ থেকে ১৯০৩ সালের মধ্যে বার্মেন (Barmen), এলবারফেল্ড (Elberfeld) এবং ভুপার্টাল-ফোভিংকেল (Wuppertal-Vohwinkel) ভূমি থেকে উঁচুতে অবস্থিত বিরতিস্থলগুলি নির্মাণ করা হয়। ১৯০১ সালে প্রথম রেলপথটি চালু করা হয়। ব্যবস্থাটি আজও চালু আছে এবং প্রতি বছর এটি ২ কোটি ৫০ লক্ষ যাত্রী পরিবহন করে (২০০৮ সালের হিসাব অনুযায়ী)।
ঝুলন্ত রেলপথটির মোট দৈর্ঘ্য । এটির দীর্ঘ একটি অংশ ভূমি থেকে প্রায় উচ্চতায় ভুপার নদীর উপর দিয়ে ওবারবার্মেন এবং জনবর্নার ষ্ট্রাসে রাস্তাগুলির মাঝ দিয়ে চলে গেছে। এছাড়া জনবর্নার ষ্ট্রাসে এবং ফোভিংকেলের মধ্যবর্তী উপত্যকা রাস্তাটির উপর দিয়ে উচ্চতায় দীর্ঘ আরেকটি অংশ অবস্থিত। একটি পর্যায়ে রেলপথটি বুন্ডেসআউটোবান ৪৬ নামক মহাসড়কটিকে অতিক্রম করেছে। সমস্ত পথটি অতিক্রম করতে ৩০ মিনিট প্রয়োজন হয়। ফেরকের্সফেরবুন্ড রাইন-রুর (ফাও এর এর) নামক পরিবহন সংস্থা এই ঝুলন্ত রেলব্যবস্থাটির পরিচালনার দায়িত্বে আছে।
অসলো টি-বেন

অসলো পাতাল রেল (নরওয়েজীয়: Oslo Tunnelbane "উশ্‌লো ত্যুন্নেল্‌বানে" বা T-bane "তে-বানে") নরওয়ের, অসলো শহরের পরিবহন ব্যবস্থা। অসলো নগর কর্তৃপক্ষের একটি প্রতিষ্ঠান "অসলো টি-বেন্নেড্রিফট" এই পরিবহন ব্যবস্থা পরিচালনা করে থাকে। ২০০৫ সাল পর্যন্ত এই নেটওয়ার্ক পাঁচটি লাইনে বিভক্ত ছিল যার সবকটিই শহরের কেন্দ্র দিয়ে গিয়েছে, যার মোট দৈর্ঘ্য ৮৫ কিলোমিটার (৫৩ মাইল)। 
১৯৬৬ সালে স্থাপিত মূল "টি-বেন" পূর্বাঞ্চলীয় উপশহর থেকে শহরের কেন্দ্রের সাথে যুক্ত ছিল। এটি চারটি লাইন নিয়ে গঠি ছিল। পরে পুর্বাঞ্চলীয় লাইনের সাথে পশ্চিমাঞ্চলীয় লাইন (পূর্বে ট্রাম লাইন ছিল) যুক্ত করা হয়। এভাবে এই ব্যবস্থা মেট্রো পরিবহন হিসেবে গড়ে উঠেছে।
ইউসেবিও

ইউসেবিও, পুরো নাম "ইউসেবিও দা সিলভা ফেরেইরা", (২৫ জানুয়ারি ১৯৪২ - ৫ জানুয়ারি ২০১৪) একজন প্রাক্তন পর্তুগীজ ফুটবলার। ভক্তরা তাকে 'কালো চিতা' () বলে থাকে। প্রচন্ড গতি, চমৎকার ড্রিবলিং আর নিঁখুত শুটিং-এর জন্য বিখ্যাত এই ফুটবলারকে ফুটবল ইতিহাসের অন্যতম সেরা খেলোয়াড় হিসেবে বিবেচনা করা হয়। এই স্ট্রাইকার ৪১টি আন্তর্জাতিক গোল করেছিলেন মাত্র ৬৪ ম্যাচে। তিনি তার ফুটবলীয় জীবনে ৭৪৫টি পেশাদার ম্যাচ খেলে ৭৩৩টি গোল করেছিলেন।
ইউসেবিও দা সিলভা ফেরেইরার জন্ম দ্বিতীয় বিশ্বযুদ্ধের সময় ২৫ জানুয়ারি ১৯৪২ সালে পর্তুগালের তৎকালীন উপনিবেশ মোজাম্বিকের মাপুতো শহরে। বাবা লোরিন্দো অ্যান্টনিও দা সিলভা ফেরেইরার ছিলেন অ্যাঙ্গোলিয়ান রেল শ্রমিক। এবং মা এলিসা বেনি ছিলেন আফ্রিকান কৃষ্ণাঙ্গ। তিনি তার ভাই বোনদের মধ্যে চতুর্থ ছিলেন। ছোটবেলা থেকেই ইউসেবিওর ছিল ফুটবলের অদম্য নেশা।
ক্লাব ফুটবলে বিভিন্ন ক্লাবে খেললেও ক্যারিয়ার সেরা সময়ের সম্পূর্ণটাই খেলেছেন পর্তুগালের বেনফিকা ক্লাবে। এই ক্লাবের হয়ে ৩০১টি ম্যাচে তিনি ৩১৭টি গোল করেছেন। বেনফিকার হয়ে তিনি ১৫ বছর খেলেন। এসময় ১০টি লিগ চ্যাম্পিয়নশিপস ও পাঁচটি পর্তুগিজ কাপ এবং ১৯৬২ সালে ইউরোপিয়ান কাপ জেতেন ইউসেবিও। বেনফিকার হয়ে তিনি ১৯৬২ ইউরপীয় বর্ষসেরা ফুটবলারের খেতাব অর্জন করেন।
পর্তুগাল জাতীয় দলের হয়ে ১৯৬১ থেকে ১৯৭৩ সালের মধ্যে মোট ৬৪টি খেলায় তার গোলসংখ্যা ৪১। ১৯৬৬ সালের বিশ্বকাপে পর্তুগালের তৃতীয় স্থান লাভের পেছনে প্রধান ভূমিকা রেখেছেন। এই আসরে তিনি ৬ ম্যচ খেলে ৯টি গোল করে সর্বোচ্চ গোলদাতা হন। এর মাঝে বিশেষভাবে স্মরণীয় উত্তর কোরিয়ার বিপক্ষে পর্তুগালের কোয়ার্টার ফাইনাল খেলাটি। এতে মাত্র ২৪ মিনিটের মধ্যে উত্তর কোরিয়া ৩–০ গোলে এগিয়ে যায়। এরপরও পর্তুগাল ম্যাচ জেতে ৫–৩ গোলে, যার ৪টি গোল একাই করেছিলেন ইউসেবিও। ইংল্যান্ডের কাছে সেমিফাইনালে ২-১ গোলে হারের পর তৎকালীন সোভিয়েত ইউনিয়নকে ২-১ গোলে হারিয়ে আসরে তৃতীয় হয় পর্তুগাল।
ফুটবল জগৎে অনেক কীর্তি গড়ে অমর হয়ে থাকলেও ইউসেবিও হৃদরোগের সাথে প্রতিদ্বন্দ্বিতার কীর্তি গড়তে পারলেননা। ২০১৪ সালের ৫ জানুয়ারি তিনি ৭১ বছর বয়সেই না ফেরার দেশে চলে যান। তার মৃত্যুতে ফুটবল অঙ্গণে স্তব্ধতা নেমে আসে। তার মৃত্যুতে বর্তমান পর্তুগীজ ও রিয়াল তারকা ক্রিস্টিয়ানো রোনালদো, সাবেক পর্তুগীজ ফুটবলার লুইস ফিগো, সাবেক পর্তুগীজ ও বর্তমান চেলসি কোচ হোসে মরিনহো, ফিফা সভাপতি সেপ ব্লাটার, পর্তুগীজ রাষ্ট্রপতি সহ অনেকে শোক জ্ঞাপন করেন। ক্রিস্টিয়ানো রোনালদো টুইটে বলেনঃ মৃত্যুর পর ভক্তবৃন্দ কর্তৃক শ্রদ্ধা জানানোর জন্য তার কফিন বেনফিকার পতাকা জড়িয়ে বেনফিকা ক্লাব স্টেডিয়ামে রাখা হয়।
ভালেনসিয়া মেট্রো

ভালেনসিয়া মেট্রো স্পেনের ভালেনসিয়া (কাতালান: Valencia "ভালেনসিয়া") শহরের দ্রুত পরিবহন ব্যবস্থা। এটিতে ৫টি লাইন ও ১২৮টি স্টেশন আছে। ব্যবস্থাটি দ্রুতগামী পাতালরেল, হালকা ট্রেন ও ট্রাম ব্যবস্থার একটি সমবায়।
লোজান মেট্রো

লোজান মেট্রো ( "মেত্রো দ্য লোজান") সুইজারল্যান্ডের লোজান শহরকে সেবা প্রদানকারী দ্রুত পরিবহন ব্যবস্থা। দুইটি ভিন্ন ভিন্ন কোম্পানি ব্যবস্থাটির মালিক এবং ৩য় একটি কোম্পানি এটির পরিচালনার দায়িত্বে রত। এই মেট্রোতে দুইটি লাইন আছে এম১ ও এম২। এম১ লাইনটি একটি লাইট রেল। কিন্তু এম২ লাইনটি সম্পূর্ণ স্বয়ংক্রিয় এবং এটি ২০০৮ সালের ২৭শে অক্টোবর উদ্বোধন করা হয়। বছরে প্রায় ৪ কোটি যাত্রী ব্যবস্থাটির সেবা উপভোগ করেন।
বিশ্বের যেসব শহরে একটি পূর্ণাঙ্গ মেট্রো ব্যবস্থা আছে, তাদের মধ্যে লোজান ক্ষুদ্রতম। এর আগে এরূপ ক্ষুদ্রতম শহর ছিল ফ্রান্সের রেন শহর।
দনিপ্রোপেত্রভ্‌স্ক মেট্রো

দনিপ্রোপেত্রভ্‌স্ক মেট্রো (ইউক্রেনীয় ভাষায়: Дніпропетровський метрополітен "দ্‌নিপ্রোপেত্রউ‌স্ক্যিই মেত্রোপোলিতেন্‌") একটি ১-লাইনবিশিষ্ট দ্রুত পরিবহন ব্যবস্থা যা ইউক্রেনের ৩য় বৃহত্তম শহর দনিপ্রোপেত্রভ্‌স্ককে সেবা প্রদান করে। কিয়েভ ও খার্কিভ শহরের মেট্রো ব্যবস্থার পর ইউক্রেনের ৩য় মেট্রো হিসেবে ১৯৯৫ সালের ২৯শে ডিসেম্বর এটি চালু করা হয়।
বর্তমানে মেট্রোটিতে ৬টি স্টেশন এবং ৭.৮ কিমি দীর্ঘ ট্র‌্যাক আছে। ২০১২ সাল নাগাদ স্টেশনের সংখ্যা ১১তে উন্নীত করার পরিকল্পনা আছে।
গ্লাসগো সাবওয়ে

গ্লাসগো সাবওয়ে স্কটল্যান্ডের গ্লাসগো শহরকে সেবা প্রদানকারী পাতাল ট্রেন ব্যবস্থা। লন্ডন ও বুদাপেশ্‌ৎ মেট্রোর পর এটি বিশ্বের ৩য় প্রাচীনতম মেট্রোব্যবস্থা। এটিতে ১টি লাইনে ১৫টি বিরতিস্থল আছে। দৈনিক প্রায় ৪০ হাজার যাত্রী ব্যবস্থাটি ব্যবহার করেন।
পিয়ানো

পিয়ানো একপ্রকার বাদ্যযন্ত্র।
পিয়ানো হলো একটি বাদ্যযন্ত্র যা একগুচ্ছ চাবির (Keyboard) সাহায্যে বাজানো হয়। এটি পৃথিবীর সবচেয়ে পরিচিত ও জনপ্রিয় বাদ্যযন্ত্রগুলোর মধ্যে একটি। ধ্রুপদ সংগীত, জ্যাজ সংগীত, একক বাদন (Solo), দলগত বাদন (Ensemble Music), চেম্বার মিউজিক (Chamber Music), অনুষঙ্গ (Accompaniment) হিসেবে তথা সংগীতের সকল ঘরানায় এই যন্ত্রটির ব্যাপক ব্যবহার করা হয়ে থাকে। সংগীতায়োজনে ও গান তুলতেও পিয়ানো ব্যবহার করা হয় যদিও এটি বহনযোগ্য নয় এবং খুবই ব্যয়বহুল, তবুও এর বহুমুখী ব্যবহার ও সর্বব্যাপিত্ব একে পৃথিবীর সবচেয়ে জনপ্রিয় বাদ্যযন্ত্রে পরিণত করেছে।
পিয়ানোর কোনো চাবি চাপলে তা একটি তুলার তৈরি আস্তরণ আচ্ছাদিত হাতুড়ীর সাহায্যে স্টিলের তৈরি নির্দিষ্ট তারকে আঘাত করে। হাতুড়ীগুলো ফিরে আসে এবং আঘাত করার ফলে তারগুলো তাদের অনুনাদী কম্পাঙ্কে অনুরণিত হতে থাকে। এই অনুরণন বিশেষ ব্রীজের মাধ্যমে শব্দসৃষ্টিকারক তলে পরিচালিত হলে বাতাসে শব্দশক্তি ছড়িয়ে পড়ে। অন্যথায় শব্দটি তারের কম্পনের ফলে সৃষ্ট শব্দের চেয়ে জোরালো হতো না। যখন চাবি ছেড়ে দেয়া হয় তখন একটি ড্যাম্পার তারের কম্পন থামিয়ে দেয়। পিয়ানোর কিবোর্ড ও তাতে মধ্যম C এর অবস্থানের ছবি দেখার জন্য "Piano Key Frequencies" অনচ্ছেদটি দেখুন। "Hornbostel-Sachs" এর বাদ্যযন্ত্রের শ্রেণিবিন্যাসের নিয়ম অনুসারে পিয়ানো হলো কর্ডোফোন জাতীয় বাদ্যযন্ত্র।
পিয়ানো শব্দটি ইতালীয় শব্দ “Pianoforte” এর সংক্ষিপ্ত রূপ। রূপ। সংগীতের পরিভাষায় “Piano” অর্থ “নিঃস্তব্ধতা (Quiet)” এবং “Forte” অর্থ “শব্দময়তা (Loud)।” ” আসলে পিয়ানোর চাবিতে স্পর্শ করলেই এটি শব্দ সৃষ্টি করে এবং ছেড়ে দেওয়ার সাথে সাথে নিঃস্তব্ধ হয়ে যায় বলে যন্ত্রটির এরূপ নামকরণ করা হয়েছে।
প্রাচীণ প্রযুক্তিগত উৎকর্ষের সময় পিয়ানোর জন্ম হয়। হ্যামারড ডালকিমার হলো প্রথমদিকের তারের তৈরি স্বরযন্ত্র যাতে তারকে আঘাত করে অনুরণিত করা হত। মধ্যযুগে চাবিচালিত ডালকিমার জাতীয় বাদ্যযন্ত্র তৈরি করার একাধিক চেষ্টা করা হয়েছিল। ১৭’শ শতকের দিকে চাবিচালিত ক্লাভিকর্ড (Clavichord) ও হার্পসিকর্ড (Harpsichord) বেশ পরিচিত ছিল। ক্লাভিকর্ডের তারগুলোকে বিভিন্নভাবে আগাত করা হতো, অপরদিকে হার্পসিকর্ডের তারগুলোকে পাখির পালক দিয়ে বাজানো হত। হার্পসিকর্ডের বিশেষ কৌশল নিয়ে শতবর্ষের গবেষণার পর খাঁচা, সাউন্ডবোর্ড, ব্রিজ এবং কিবোর্ড তৈরির সবচেয়ে কার্যকর পদ্ধতিটি উদ্ভাবিত হয়েছিল।
আধুনিক পিয়ানো আবিষ্কারের কৃতিত্ব দেয়া যেতে পারে ইতালির পাদুয়া (Padua, Italy) এর বার্তোলোমেয়ো ক্রিস্টোফারি (Bartolomeo Cristofori) (১৬৫৫-১৭৩১) কে, যাকে তাসকানি এর গ্রান্ড প্রিন্স (Grand Prince of Tuscany), তৃতীয় ফার্দিনান্দ দ্য’ মেডিসি (Ferdinando de’ Medici) বাদ্যযন্ত্র রক্ষক (Keeper of Instruments) হিসেবে নিয়োগ দিয়েছিলেন। ক্রিস্টোফারি ছিলেন একজন হার্পসিকর্ড বিশেষজ্ঞ ও তারযুক্ত বাদ্যযন্ত্র সম্পর্কে অভিজ্ঞ একজন ব্যক্তি। তবে এটা জানা যায়নি যে কবে প্রথম ক্রিস্টোফারি তার প্রথম পিয়ানোটি তৈরি করেছিলেন। মেডিসি পরিবারের ইতিহাস থেকে জানা যায় তাদের পরিবারে ১৭০০ সাল থেকে একটি পিয়ানো ছিল। অপর একটি সূত্র হতে জানা যায় ১৬৯৮ সাল থেকে মেডিসি পরিবারে একটি পিয়ানো ছিল। তবে, তিনটি ক্রিস্টোফেরি পিয়ানো আজও টিকে আছে যেগুলো ১৭২০ সালে তৈরি করা হয়েছিল।
সিমফোনি নং ৪১ (মোজার্ট)

ভোল্‌ফগাংক্‌ আমাডেয়ুস মোৎসার্ট সিম্ফনি নং ৪১ ইন সি মেজর, কে. ৫৫১, ১০ আগস্ট ১৭৮৮ সালে সম্পন্ন করেন। এটি তার শেষ সিম্ফনি এবং দীর্ঘতম ছিল। এর ডাক নাম জুপিটার সিমফোনি। এই নামটি মোজার্টের দেয়া নয়।
উপসর্গ (ব্যাকরণ)

উপসর্গ বা আদ্যপ্রত্যয় হলো ভাষায় ব্যবহৃত কিছু অব্যয়সূচক শব্দাংশ যাদের নিজস্ব কোনো "অর্থ নেই, কিন্তু অর্থের দ্যোতনা তৈরির ক্ষমতা আছে"। উপসর্গ শব্দ বা শব্দমূলের শুরুতে বসে নতুন অর্থবহ শব্দ তৈরি করে, শব্দাংশের শুরুতে বসে না। উপসর্গ যুক্ত হলে কোনো শব্দের বিপরীত শব্দ তৈরি হয় অথবা অর্থের উৎকর্ষ বা সংকোচন হয়। উপসর্গ সম্পর্কিত আলোচনা ব্যাকরণের রূপতত্ত্বের অন্তর্ভুক্ত।
"উপসর্গ" শব্দটির রূপতত্ত্বগত বিশ্লেষণ হলো উপ + √সৃজ্‌ + অ। "উপসর্গ" কথাটির মূল অর্থ "উপসৃষ্ট"। "যেসব অর্থহীন অব্যয় পদ নামবাচক বা কৃদান্ত শব্দের পূর্বে যুক্ত হয়ে নতুন শব্দ গঠন করে এবং অর্থের পরির্বতন সাধন করে, এগুলোকে উপসর্গ বলে।"
ড. সুনীতিকুমার চট্টোপাধ্যায়ের মতে,
ড. মুহাম্মদ এনামুল হকের মতে,
অশোক মুখোপাধ্যায়ের মতে,
ড. রামেশ্বর শ'-এর মতে, 
অনুসর্গ হলো কিছু অব্যয়সূচক শব্দ যেগুলো কখনো স্বাধীন পদরূপে, আবার কখনো শব্দ বিভক্তির মতো বাক্যে ব্যবহৃত হয়ে বাক্যের অর্থ প্রকাশে সাহায্য করে। উপসর্গ ও অনুসর্গের মাঝে পার্থক্য রয়েছে। উপসর্গ ধাতু বা নাম-প্রকৃতির সঙ্গে যুক্ত হয়ে একটি শব্দের মতো আচরণ করলেও অনুসর্গ পূর্বের পদ থেকে পৃথকভাবে আশ্রিত হিসাবে অবস্থান করে। ‘প্রতি' ও 'অতি' – উপসর্গ দুটি ব্যতীত আর কোনো উপসর্গের স্বতন্ত্র প্রয়োগ নেই, কিন্তু সকল অনুসর্গের স্বতন্ত্র প্রয়োগ আছে।
উপসর্গ ধাতু বা নাম-প্রকৃতির আগে বসে সেই ধাতু বা নাম-প্রকৃতির অর্থ-পরিবর্তন ঘটিয়ে নতুন শব্দ গঠন করে। এটি মূলত নামশব্দ ও কৃদন্ত শব্দের পূর্বে যুক্ত হয়। অন্যদিকে, অনুসর্গ বিশেষ্য ও সর্বনাম পদের পরে বসে শব্দ বিভক্তির কাজ করে।
বাংলা ভাষায় অর্ধশতাধিক উপসর্গ রয়েছে। এই উপসর্গগুলোকে সাধারণত তিনটি ভাগে ভাগ করা হয়ে থাকে:
উল্লেখ্য, "আ-", "নি-", "বি-", "সু-" — এই চারটি উপসর্গ সংস্কৃত ও বাংলা উভয় ভাষাতে ব্যবহৃত হয়। ব্যবহারের উপর নির্ভর করে নির্ধারণ করা হয় এরা খাঁটি বাংলা না সংস্কৃত উপসর্গ। যে শব্দটির পূর্বে উপসর্গ যুক্ত হয় সে শব্দটি বাংলা হলে উপসগর্গটি বাংলা হয়; একইভাবে শব্দ বা ধাতুটি সংস্কৃত হলে উপসর্গটি তৎসম হয়।
উপসর্গে কখনো কখনো হাইফেন ব্যবহার করা হয়, বিশেষ করে যখন হাইফেনবিহীন বানান অন্য কোনো শব্দের অনুরূপ হয়ে যায় অথবা যখন উপসর্গ যোগ করলে সাধিত শব্দটি ভুল ব্যাখ্যাযোগ্য, অস্পষ্ট বা একরকম "আজব" বলে মনে হয় (উদাহরণস্বরূপ, যেভাবে ‘ঐ’ দ্বারা যেন বর্ণ না বোঝায় তাই বিভ্রান্তি এড়াতে বাক্যে ‘ওই’ ব্যবহার করা হয়)। যাইহোক, শব্দগঠনে সাধারণত হাইফেনহীন পদ্ধতি ব্যবহার করা হয়, বিশেষ করে তখন, যখন সাধিত শব্দটি বিভিন্ন প্রসঙ্গে ব্যাপক ব্যবহারের মাধ্যমে তুলনামূলকভাবে পরিচিত বা জনপ্রিয় হয়ে উঠে। প্রচলিত নিয়মে হাইফেনের অভাবে কোনো সাধিত শব্দের অর্থের স্পষ্টতা বিঘ্নিত না হওয়া পর্যন্ত উপসর্গের পর হাইফেন দেওয়া হয় না।
সাধারণত বিদেশি উপসর্গের ক্ষেত্রে, স্বরধ্বনি দ্বারা শুরু হওয়া শব্দ ও উপসর্গকে পৃথক করে বোঝাতে বা অর্থের ভুল উচ্চারণ রোধে উপসর্গের পর হাইফেন ব্যবহার করা যেতে পারে, যেমন- ইংরেজি "subunit" (সাবিউনিট) এর পরিবর্তে "sub-unit" (সাব-ইউনিট)। কোনো শব্দ অধিক প্রচলিত হয়ে গেলে হাইফেন ব্যবহৃত হয় না, যেমন "হেড-মাস্টার" এর পরিবর্তে "হেডমাস্টার"। সাধারণত বর্তমানে উপসর্গযোগে শব্দ গঠনে ‌হাইপেন ব্যবহার করা হয় না | কিন্তু করলে কোন সমস্যা নেই |
ভগ্নাংশ

p, q ও n যদি তিনটি পূর্ণ সংখ্যা হয় এবং এদের মধ্যে q ও n এর মান যদি অশূন্য হয়, তাহলে (p X n, q X n) আকারের সম্ভাব্য প্রতিটি ক্রমজোড়ই একটি অভিন্ন ভগ্নাংশকে প্রকাশ করবে। এবং এদেরকে formula_1 দ্বারা প্রকাশ করা হবে।
এখানে ক্রমজোড়ের প্রথম সদস্যকে বলা হয় ভগ্নাংশটির "লব" এবং দ্বিতীয় সদস্যকে বলা হয় ভগ্নাংশটির "হর"।
যেমন,
formula_2, formula_3, formula_4, formula_5, formula_6, formula_7, formula_8, ... ... ইত্যাদি আসলে একই ভগ্নাংশকে নির্দেশ করে। অর্থাৎ, (3, 8), (-3, -8), (6, 16), (-6, -16), (9, 24), (-9, -24), (12, 32), ... ... আসলে একটি অসীম সমতা শ্রেনীকে নির্দেশ করে। কাজেই একটি ভগ্নাংশ আসলে একটি অসীম সমতাশ্রেনীর অন্তর্গত একটি সদস্য।
তবে সাধারণভাবে, formula_9 বলতে আমরা এমন একটি সংখ্যাকে বুঝি যাকে নিজের সাথে আরো 7 বার যোগ করলে পূর্ণ সংখ্যা 3 পাওয়া যায়। অর্থাৎ, 8 টি formula_9 এর যোগফল হবে 3.
বাস্তব জীবনে আমরা কোন একটি পূর্ণাঙ্গ বস্তুর অংশবিশেষ বোঝাতে ভগ্নাংশ ব্যবহার করি। যেমন, জন্মদিনের কেকটিকে সমান 4 ভাগে ভাগ করলে প্রত্যেকটি ভাগ হবে মূল কেকের formula_11 অংশ।
তবে আমাদের মাথায় রাখতে হবে যে, বাস্তব জীবনে আমরা যত ধারালো ছুরি দিয়ে, যত নিখুঁত হাতেই কেকটিকে কাটি না কেন, যথেষ্ট সূক্ষ্ম একটি পরিমাপক এমন দুইটি অংশের মধ্যে পার্থক্য খুঁজে পাবে। তাই গাণিতিক ভগ্নাংশ formula_11 কে কেকের এক চতুর্থাংশ বোঝাতে ব্যবহার করলে, এটা গাণিতিক নির্ভুলতা অনেকটাই হারাবে, অর্থাৎ এমনটা হবে একটি পরম গাণিতিক ধারণার আসন্নীকরণ।
ভগ্নাংশের অন্যান্য ব্যবহারের মধ্যে রয়েছে অনুপাত ও ভাগের প্রতিনিধিত্ব করা।
জর্জ বেস্ট

জর্জ বেস্ট (মে ২২, ১৯৪৬ - নভেম্বর ২৫, ২০০৫) একজন উত্তর আয়ারল্যান্ডীয় ফুটবলার যিনি ম্যানচেস্টার ইউনাইটেড দলের খেলোয়াড় হিসেবে বেশি পরিচিত। একজন অত্যন্ত নিপুণ ড্রিবলার, খেলার ইতিহাসের অন্যতম সেরা খেলোয়াড় হিসেবে গণ্য করা হয়। তিনি ম্যানচেস্টার ইউনাইটেড এর হয়ে ইউরোপীয়ান কাপ জিতেছেন এবং ঐ বছর "ফুটবলার অফ দ্যা ইয়ার" পুরস্কারে পুরস্কৃত হয়েছিলেন। তিনি যখন সুস্থ থাকাকালীন তিনি সবসময় উত্তর আয়ারল্যান্ডের হয়ে খেলেছেন কিন্তু তিনি কখনই বিশ্বকাপের তাদের নেতৃত্ব দেননি।
পিটার স্মাইকেল

পিটার বোলেসল স্মাইকেল এমবিই (; জন্ম ১৮ নভেম্বর ১৯৬৩) একজন ডেনিয় অবসরপ্রাপ্ত পেশাদার ফুটবলার যিনি একজন গোলকিপার হিসবে খেলতেন এবং তিনি ১৯৯২ এবং ১৯৯৩ সালে বিশ্বের সেরা গোলরক্ষকের খেতাবে ভূষিত হয়েছিলেন। তাকে সবচেয়ে বেশি স্বরন করা হয় ইংলিশ ক্লাব ম্যানচেস্টার ইউনাইটেডের হয়ে তার সফল বছরগুলির জন্য, যাদেরকে তিনি তার অধিনায়কত্বে ১৯৯৯ সালে উয়েফা চ্যাম্পিয়নস লিগ জয় সহ ট্রেবল জেতান। এর আগে ১৯৯২ সালে তিনি ডেনমার্কের হয়ে উয়েফা ইউরো চ্যাম্পিয়ন হন।
বেনজীর ভুট্টো

বেনজির ভুট্টো (২১ জুন, ১৯৫৩ - ২৭ ডিসেম্বর, ২০০৭) পাকিস্তানের প্রাক্তন প্রধানমন্ত্রী এবং একজন রাজনীতিবিদ। তিনি পাকিস্তানের সাবেক প্রধানমন্ত্রী জুলফিকার আলী ভুট্টোর কন্যা এবং পাকিস্তানের রাষ্ট্রপতি আসিফ আলি জারদারি এর স্ত্রী।
১৯৫৩ সালের ২১ জুন এক অবস্থাপন্ন পরিবারে বেনজির ভুট্টোর জন্ম হয়। তার বাবা জুলফিকার আলী ভুট্টো পাকিস্তান পিপলস পার্টির (পিপিপি) প্রতিষ্ঠাতা। বেনজির ভুট্টো হার্ভার্ড বিশ্ববিদ্যালয় ও অক্সফোর্ড বিশ্ববিদ্যালয় থেকে রাজনীতির ওপর পড়াশোনা করেন। শিক্ষা শেষে করে ১৯৭৭ সালে দেশে ফেরেন।
বেনজির ভুট্টোর প্রধানমন্ত্রী থাকা অবস্থায় সন্তানের জন্ম দিয়েছিলেন। ৩৭ বছর বয়সে অর্থাৎ ১৯৯০ সালে তার কন্যা বখতাওয়ার ভুট্টো জারদারিকে জন্ম দিয়েছিলেন। তিনি হচ্ছেন প্রথম সরকার প্রধান যিনি দায়িত্বে থাকা অবস্থায় সন্তানের মা হন।
১৯৭৭ সালে বেনজির দেশে ফেরেন। তার অল্পদিন পরই ক্ষমতা দখল করেন সেনা শাসক জিয়া উল হক। ১৯৭৭ সালে তৎকালীন প্রেসিডেন্ট জিয়া উল হক কর্তৃক তার পিতা ভুট্টোকে একটি রাজনৈতিক হত্যাকাণ্ডে দোষী সাব্যস্ত করে ফাসিকাষ্ঠে ঝুলিয়ে হত্যার পর তিনি পাকিস্তানের রাজনীতিতে পা রাখেন। জিয়া সরকার তাকে বহুবার অন্তরীণ করেছিলেন। ১৯৮৪ সালে তিনি লন্ডন চলে যান ও ১৯৮৬ সালে দেশে ফেরত আসেন। সরকার বিরোধী আন্দোলনে বেনজীর ভুট্টো জনমত গঠন করেন এবং অবাধ ও সুষ্ঠু নির্বাচনে জয়ী হয়ে প্রধানমন্ত্রী নির্বাচিত হন। আগস্ট ৬, ১৯৯০ সালে তিনি বরখাস্ত হন। ১৯৯৩ সালের নির্বাচনে তিনি জয়লাভ করেন ও দ্বিতীয়বারের মত পাকিস্তানের প্রধানমন্ত্রী নির্বাচিত হন। ১৯৯৬ সালের ৬ নভেম্বর তাকে পুনরায় বরখাস্ত করা হয়। পরবর্তী ১৯৯৭ সালের নির্বাচনে তিনি হেরে যান। সুইজারল্যান্ডের একটি প্রতিষ্ঠানের কাছ থেকে ঘুষ নেওয়ার অভিযোগে ১৯৯৯ সালে বেনজির ও তার স্বামী আসিফ আলী জারদারিকে পাঁচ বছরের জেল ও ৮৬ লাখ ডলার জরিমানা করে পাকিস্তানের একটি আদালত। পরে উচ্চ আদালত এই রায়কে পক্ষপাতদুষ্ট হিসেবে রায় দেয়। আট বছরের স্বেচ্ছা নির্বাসন কাটিয়ে ২০০৭ এর অক্টোবরে বেনজির পাকিস্তানে প্রত্যাবর্তন করেন।
২০০৭ সালের ২৭ ডিসেম্বর রাওয়ালপিন্ডির এক নির্বাচনী সমাবেশ শেষে সভাস্থল ত্যাগ করার পর গাড়ীতে আরোহণের পর মুহূর্তে আত্মঘাতী হামলায় নিহত হন বেনজীর ভুট্টো। আত্মঘাতী হামলাকারী প্রথমে তার ঘাড়ে গুলি করে এবং পরবর্তীতে আত্মঘাতী বোমার বিস্ফোরণ ঘটায়। বর্তমানের পুলিশ প্রতিবেদনে বলা হয়েছে র‌্যালি শেষে বেনজীর তার এসইউভিতে চড়ে গন্তব্যে যাত্রা করবেন এমন সময় তার গাড়িতে এক বা একাধিক আততায়ী গুলিবর্ষণ করে। যখন অন্য কেউ মনে করছিল বেনজীরকে গুলি করে মারার প্রচেষ্টা সম্পূর্ণ সফল হয়নি তখন এসইউভি'র আশেপাশে কোথাও থেকে বোমা বিস্ফোরণ ঘটায়। পাকিস্তানের অভ্যন্তরীন মন্ত্রণালয় জানিয়েছে, ঘাড়ে গুলি লাগার কারণে বেনজীরের মৃত্যু হয়েছে। বিভিন্ন সূত্রে বলা হচ্ছে, যে আততায়ী গুলি করেছিল সে-ই নিরাপত্তা রক্ষীদের হাত থেকে বাঁচতে বোমা বিস্ফোরণ ঘটিয়েছে।
দলের নিরাপত্তা উপদেষ্টা বলেন, আততায়ী নিজের শরীরে রাখা বোমার বিস্ফোরণ ঘটানোর পূর্বে বেনজীরের ঘাড়ে ও বুকে গুলি করেছে। বেনজীর রাওয়ালপিন্ডির লিয়াকত জাতীয় বাগ থেকে র‌্যালি শেষে ফিরার উদ্যোগ করছিলেন। স্থানীয় সময় ১৮:১৬ (জিএমটি ১৩:১৬)-তে রাওয়ালপিন্ডি জেনারেল হাসপাতালে নেয়ার পথে বেনজীরকে মৃত ঘোষণা করা হয়। আত্মঘাতী বোমা বিস্ফোরণে ইতোমধ্যে দলের কর্মীসহ মোট ২২ জন নিহত হয়েছে। মৃতের সংখ্যা বাড়তে পারে বলে উল্লেখ করা হয়েছে। উল্লেখ্য এর দুই মাস আগেও একবার বেনজীর হত্যার ব্যর্থ চেষ্টা করা হয়েছিল।
মেঘবতী সুকর্ণপুত্রী

মেঘবতী সুকর্ণপুত্রী (ইন্দোনেশীয় ভাষা: Megawati Soekarnoputri "মেগাউয়াতি সুকার্নোপুত্রি"; পূর্ণ নাম Diah Permata Megawati Setiawati Soekarnoputri) (জন্ম জানুয়ারি ২৩, ১৯৪৭) ইন্দোনেশিয়ার রাজনীতিবিদ এবং সাবেক রাষ্ট্রপতি, যিনি জুলাই ২০০১ থেকে অক্টোবর ২০, ২০০৪ সাল পর্যন্ত দেশের রাষ্ট্রপতি হিসেবে দায়িত্ব পালন করেন। তিনিই ইন্দোনেশিয়ার স্বাধীনতার পর প্রথম মহিলা রাষ্ট্রপতি এবং ইন্দোনেশিয়ায় জন্মগ্রহণকারী নেতা।
ইন্দোনেশিয়ার প্রজাতান্ত্রিক পার্টির (পিডিআই) চেয়ারম্যান তিনি। ১৯৯২ সালের নির্বাচনে পিডিআই মাত্র ১৫% ভোট পায়। ১৯৯৩ সালে মেঘবতী পিডিআইয়ের নেতৃত্ব গ্রহণ করেন এবং তখন থেকে আধুনিক মুসলিম সমাজ, সামরিক কর্মকর্তা ও যুব সম্পদায় এবং বৃহত্তর জনগোষ্ঠীর কাছে তিনি আত্যন্ত জনপ্রিয় হয়ে ওঠেন। ৭ জুন, ১৯৯৯ তারিখের নির্বাচনে পিডিআই ৩৪% ভোট পায়। ফলে একক সংখ্যাগরিষ্ঠ দল হিসেবে তারা ক্ষমতা দখল করে। ইন্দোনেশিয়ার সংবিধান অনুযায়ী ৫০০ সংসদ সদস্য ও ২০০ মনোনীত সরকারি কর্মকর্তা ১৯৯৯ সালের নভেম্বর মাসে আবদুর রহমান ওয়াহিদকে রাষ্ট্রপতি ও মেঘবতীকে উপ-রাষ্ট্রপতি নির্বাচিত করা হয়।
২৩ জুলাই, ২০০১ তারিখে আবদুর রহমান ওয়াহিদকে দুর্নীতি ও অযোগ্যতার দায়ে সংসদের সর্বসম্মতিক্রমে বরখাস্ত করা হয়। এবং মেঘবতীকে ইন্দোনেশিয়ার রাষ্ট্রপতি হিসেবে নির্বাচিত করা হয়। মেঘবতী ইন্দোনেশিয়ার প্রথম মহিলা রাষ্ট্রপতি। ১০ আগস্ট, ২০০১ তারিখে তিনি ৩২ সদস্যবিশিষ্ট মন্ত্রিপরিষদ গঠন করেন।
জ্যোতির্জীববিজ্ঞান

অ্যাস্ট্রোবায়োলজি বা জ্যোতির্জীববিজ্ঞান হল প্রাণ ও পরিবেশবিদ্যার মধ্যকার একটি বৈজ্ঞানিক ক্ষেত্র যা মহাবিশ্বের উদ্ভব, প্রাথমিক বিবর্তন, বণ্টন এবং প্রাণের ভবিষ্যতের বিষয়গুলি এর পরিণামবাদী পরিস্থিতি এবং আনুষঙ্গিক ঘটনাবলি তদন্তের মাধ্যমে অধ্যয়ন করে। একটি শাস্ত্র হিসাবে, জ্যোতির্জীববিজ্ঞান এই ভিত্তির উপর প্রতিষ্ঠিত যে পৃথিবীর বাইরেও প্রাণের অস্তিত্ব থাকতে পারে।
জ্যোতির্জীববিদ্যায় গবেষণা তিনটি প্রধান ক্ষেত্র নিয়ে গঠিত: সৌরজগত এবং তার বাইরে বাসযোগ্য পরিবেশ অধ্যয়ন, অতীত বা বর্তমান বহির্জাগতিক জীবনের গ্রহীয় জীবচিহ্নের অনুসন্ধান এবং পৃথিবীতে প্রাণের উৎপত্তি ও প্রাথমিক বিবর্তন অধ্যয়ন।
জ্যোতির্জীববিজ্ঞান ক্ষেত্রটি বিংশ শতকে মহাকাশ অনুসন্ধানের আবির্ভাব এবং বহির্গ্রহ আবিষ্কারের সাথে উৎপত্তি হয়েছে। প্রারম্ভিক জ্যোতির্জীববিদ্যীয় গবেষণা বহির্জাগতিক প্রাণের অনুসন্ধান এবং অন্যান্য গ্রহে প্রাণের অস্তিত্বের সম্ভাবনার অধ্যয়নের উপর দৃষ্টি নিবদ্ধ করেছিল। ১৯৬০ ও ১৯৭০ এর দশকে, NASA তার ভাইকিং প্রোগ্রামের মধ্যে জ্যোতির্জীববিজ্ঞান সাধনা শুরু করে, যা ছিল মঙ্গল গ্রহে অবতরণ এবং জীবনের চিহ্ন অনুসন্ধান করার প্রথম মার্কিন মিশন। এই মিশন, অন্যান্য প্রাথমিক মহাকাশ অনুসন্ধান মিশনের সাথে, একটি শৃঙ্খলা হিসাবে জ্যোতির্জীববিজ্ঞানের বিকাশের ভিত্তি স্থাপন করেছিল।
বাস্তুবিজ্ঞান

বাস্তুবিদ্যা () : জীববিজ্ঞানের যে বিশিষ্ট শাখায় পরিবেশে বিন্যস্ত বিভিন্ন জীব ও তার পারিপার্শ্বিক জড় উপাদান এবং তাদের পারস্পরিক আন্তঃক্রিয়া, নির্ভরশীলতা ও মিথস্ক্রিয়া সম্পর্কে আলোচনা করা হয় তাকে বাস্তুবিদ্যা বা ইকোলজি বলে। 
পরিবেশবিজ্ঞানের ইংরেজি পরিভাষা Ecology "ইকোলজি"। গ্রিক οίκος, "ওইকোস" অর্থাৎ "বাসস্থান" এবং λόγος "লোগোস" অর্থাৎ "বিদ্যা" ইংরেজি Ecology পরিভাষাটি এসেছে। ইকোলজি শব্দটি জার্মান বিজ্ঞানী আর্নস্ট হেকেল ১৮৬৯ সালে সর্বপ্রথম প্রণয়ন করেন।
বংশাণুসমগ্র বিজ্ঞান

বংশাণুবিজ্ঞানের যে শাখাতে জীবসমূহের বংশাণুসমগ্র (জিনোম) নিয়ে অধ্যয়ন ও গবেষণা করা হয়, তাকে বংশাণুসমগ্র বিজ্ঞান বলে। ইংরেজি পরিভাষায় একে "জিনোমিক্‌স" (Genomics) বলে।
বংশাণুসমগ্র বিজ্ঞানটি ১৯৮০-র দশক থেকে বিকাশ লাভ করে। বিভিন্ন প্রকল্পের অধীনে (যেমন মানব বংশাণুসমগ্র প্রকল্প) স্বয়ংক্রিয় বিভিন্ন কৌশল ও কম্পিউটার-ভিত্তিক ব্যবস্থার চতুর ব্যবহারের মাধ্যমে বিভিন্ন জীবের কোষে অবস্থিত নিউক্লিওটাইড ও অ্যামিনো-অ্যাসিড অনুক্রমের উপর বিপুল পরিমাণ তথ্য সংগ্রহ করা হয় এবং এগুলিকে বিশ্লেষণ করা হয়। বংশাণুসমগ্র বিজ্ঞানের প্রাথমিক লক্ষ্য ছিল একেকটি নির্দিষ্ট বংশাণু বংশসূত্রে কোথায় অবস্থান করে, এগুলির ডিএনএ নিউক্লিওটাইড অনুক্রম কী এবং যত বেশি সম্ভব বিভিন্ন বংশাণুর কী কাজ তা নির্ণয় করা। বিশেষত যে বংশাণুগুলি দেহের সুস্থ ও স্বাভাবিক বিকাশ, বিপাকীয় কার্যকলাপে অপরিহার্য এবং যেসব বংশাণু বিভিন্ন ধরনের অস্বাভাবিক বৈকল্য বা রোগব্যাধির সাথে সম্পর্কিত বলে অনুমান করা হয়, সেগুলি নিয়ে গবেষণা করাই ছিল প্রাথমিক লক্ষ্য।
বংশাণুসমগ্র বিজ্ঞানের বেশ কিছু স্বতন্ত্র শাখা আছে, কিন্তু এগুলি একে অপরের সাথে সম্পর্কিতও বটে। সাংগঠনিক বংশাণুসমগ্র বিজ্ঞানে বংশাণুসমগ্রের মানচিত্রায়ন করাটাই মুখ্য এবং এর চূড়ান্ত লক্ষ্য কোন নির্দিষ্ট জীবের জন্য পূর্ণাঙ্গ ডিএনএ অনুক্রমটি নির্ণয় করা। তবে প্রায়শই এই শাখাতে নিউক্লিয়িক অ্যাসিড ও প্রোটিনের ত্রিমাত্রিক আণবিক কাঠামোও নির্ণয় করা হয়। কার্যমূলক বংশাণুসমগ্র বিজ্ঞানে বংশাণু অভিব্যক্তি এবং বংশাণু উৎপাদ কীভাবে কাজ করে, তা নিয়ে গবেষণা করা হয়। এটি অত্যন্ত জটিল একটি ক্ষেত্র, যেখানে বংশাণুগুলির প্রতিলিপি বিশ্লেষণ (প্রতিলিপিসমগ্র বিজ্ঞান) করে বংশাণু অভিব্যক্তি কীভাবে নিয়ন্ত্রিত হয় ও সমন্বিত হয় এবং কীভাবে ভিন্ন ভিন্ন অবস্থায় (যেমন রোগাক্রান্ত অবস্থায়) বংশাণুর কাজ পরিবর্তিত হয়, সে ব্যাপারে গবেষণা করা হয়। তুলনামূলক বংশাণুসমগ্র বিজ্ঞানে বিভিন্ন প্রজাতির বংশাণুসমগ্রগুলির মধ্যে ডিএনএ অনুক্রমে সাদৃশ্য আছে এমন সব অঞ্চল শনাক্ত করা হয়। কোনও একটি প্রজাতির একটি নির্দিষ্ট ডিএনএ অনুক্রমের বাস্তব কার্যগত গুরুত্ব সম্বন্ধে জানা থাকলে অপর একটি প্রজাতির একই রকম বা খুব কাছাকাছি ডিএনএ অনুক্রমের কাজ কী হবে, সে ব্যাপারে ভবিষ্যদ্বাণী করা যায়। অধিকন্তু এরকম তুলনার সাহায্যে বংশাণুর বিবর্তনের কর্মপদ্ধতি সম্পর্কে বৈজ্ঞানিক অনুমিতি করা যায় এবং বিভিন্ন জীবের মধ্যকার বিবর্তনগত সম্পর্কে অন্তর্দৃষ্টি লাভ সম্ভব হয়। অধিবংশাণুসমগ্র বিজ্ঞানে কোনও একটি নমুনা পরিবেশে, যেমন মাটি বা সমুদ্রের পানির নমুনাতে অবস্থিত সমস্ত অণুজীবের বংশাণুসমগ্র নিয়ে সামষ্টিকভাবে অধ্যয়ন করা হয়।
জীবনের উৎপত্তি

জীবনের উৎপত্তি () বা অজৈবজনি () বলতে পৃথিবীপৃষ্ঠে নির্জীব পদার্থ থেকে কীভাবে প্রাণের উৎপত্তি হয়েছিল, সে সম্পর্কিত গবেষণাকে বোঝায়। নির্জীব পদার্থ থেকে জীবন্ত বস্তুতে রূপান্তর কোন একক ঘটনা নয়, বরং তা ধারাবাহিক প্রক্রিয়া।
জীবনের উৎপত্তি জীবাশ্মবিজ্ঞান, রসায়ন ও আধুনিক জীবের বৈশিষ্ট সমন্বয়ে অধ্যয়ন করা হয়। এতে জীবন গঠনের পূর্বে জৈবিক প্রক্রিয়ায় মাধ্যমে কীভাবে প্রাণের সঞ্চার হয় তা আলোচনা করা হয়। জীবনের উৎপত্তি বিষয়ক অধ্যয়ন জৈবপদার্থ, রসায়ন বা জীববিজ্ঞান সম্পর্কিত হতে পারে। সাম্প্রতিক গবেষণায় এই তিনটি বিষয়কে একত্রে আলোকপাত করার চেষ্টা করা হয়েছে, কারণ বর্তমান সময়ে যে পারিপার্শ্বিকতায় জীবনের উৎপত্তি হচ্ছে তা পূর্বের থেকে ভিন্ন।
মন্ট্রিয়াল মেট্রো

মন্ট্রিয়াল মেট্রো () উত্তর আমেরিকা মহাদেশের রাষ্ট্র কানাডার কুইবেক প্রদেশের রাজধানী শহর মন্ট্রিয়ালের পাতাল-রেল ভিত্তিক প্রধান জনপরিবহন ব্যবস্থা।
সোসিয়েতে দো ত্রঁস্‌পর মোঁরেয়াল (Société de transport de Montréal মন্ট্রিয়া পরিবহন সংস্থা) পাতাল-রেল ব্যবস্থাটির পরিচালক। এটি ১৯৬৬ সালের ১৪ই অক্টোবর উদ্বোধন করা হয়। সেসময় মন্ট্রিয়াল নগরীর নগরপ্রধান বা মেয়র ছিলেন জঁ দ্রাপো (Jean Drapeau)। ১৯৬০-এর দশকে তিনটি লাইনে ২৬টি বিরতি বা স্টেশন নিয়ে ব্যবস্থাটি চলছিল। বর্তমানে ৪টি লাইনে ৬৮টি বিরতি বা স্টেশন রয়েছে। লাইনগুলির মোট দৈর্ঘ্য । এগুলি মন্ট্রিয়াল দ্বীপের উত্তর, পূর্ব এবং কেন্দ্রভাগকে সেবা প্রদান করছে। এটি হলুদ ৪নং লাইনের মাধ্যমে লোঁগই (Longueuil) এবং কমলা রঙের ২নং লাইনের মাধ্যমে লাভাল (Laval) উপশহরগুলির সাথে সংযোগ স্থাপন করেছে।
মন্ট্রিয়াল পাতালরেল কানাডার ব্যস্ততম দ্রুত পরিবহন ব্যবস্থা। এটি দৈনিক যাত্রী পরিবহনের দিকে থেকে নিউ ইয়র্ক শহর এবং মেক্সিকো শহরের পরে উত্তর আমেরিকা মহাদেশের ৩য় ব্যস্ততম দ্রুত পরিবহন ব্যবস্থা। সপ্তাহান্তের দিনগুলি বাদে কর্মদিবসগুলিতে প্রতিদিন প্রায় ১২ লক্ষ ৫৫ হাজার বার যাত্রীরা পাতালরেলটি ব্যবহার করেন (২০১৬ সালের তথ্য অনুযায়ী)। ২০১৬ সালে সমস্ত বছরে ৩৫ কোটিরও বেশিবার যাত্রীরা মন্ট্রিয়াল পাতালে রেলে চড়ে ভ্রমণ করেন। মাথাপিছু পাতালরেল ভ্রমণের সংখ্যার দিক থেকে উত্তর আমেরিকাতে নিউ ইয়র্ক শহরের পরেই মন্ট্রিয়াল পাতালরেলের অবস্থান।
টরন্টো ট্রানজিট

টরন্টো ট্রানজিট কমিশন বা টি.টি.সি হচ্ছে কানাডার ওন্টারিও প্রভিন্সের রাজধানী শহর টরন্টোর জন পরিবহন সংস্থা। ভূ-উপরিস্থিত বাস সার্ভিস, ট্রাম, রেল এবং পাতাল রেল সমন্বয়ে এই সংস্থা মেট্রো টরন্টোর একমাত্র রাষ্ট্রীয় জন পরিবহন সংস্থা।
নগর কর্তৃপক্ষ ১৮৬১ সালে প্রথম স্ট্রীট রেলওয়ে অনুমোদন দেয়। ১৯২০ সালে এক প্রভিন্সিয়াল আইনের মাধ্যমে টরোন্টো ট্রান্সর্পোটেশন কমিশন বা টিটিসি’র জন্ম নেয়। এই কমিশন ১৯২১ সালে শহরের ৯টি ভিন্ন ভিন্ন সার্ভিসকে একীভূত করে। এরপর ১৯২১ হতে ১৯৫৩ সালের মধ্যে টিটিসি ৩৫ টি নূতন রুটের সৃষ্টি করে এবং ২০টি রুটকে বাড়িয়ে নেয়। এছাড়াও টিটিসি ২৩ টি উপ-শহরীয় সার্ভিস চালু করেছিল।
বিংশ শতাব্দীর মহামন্দা (দ্য গ্রেট ডিপ্রেশন) এবং দ্বিতীয় বিশ্ব যুদ্ধ পৌর কর্তৃপক্ষকে অর্থনৈতিকভাবে দুর্বল করে দিয়েছিল। এই পরিস্থিতিতেও টরোন্টোর একমাত্র জন পরিবহন ব্যবস্থা দ্রুত বেড়ে উঠছিল। এর চমৎকার প্রকাশ হলো শহরের ইয়ং স্টেশন হতে এগলিনটন পর্যন্ত পাতাল রেল বা সাবওয়ের নির্মাণ। এইটিই টরোন্টোর প্রথম সাবওয়ে সার্ভিস যা চালু হয়েছিল ১৯৫৪ সালে। ১৯৫৪ সালের ১ জানুয়ারি টরোন্টো ট্রান্সর্পোটেশন কমিশন বা টিটিসি’র নূতন নামকরণ করা হয় টরোন্টো ট্রানজিট কমিশন। এই সময় হতে টরোন্টো ট্রানজিট কমিশন বা টিটিসি’কে মেট্রোপলিটন টরোন্টো কর্তৃপক্ষের অধীক্ষেত্রাধীন করা হয়। এই সময় অর্থাৎ ১৯৫৪ সালে পূর্বতন সংস্থার দায়-দেনা সহ ৪ টি স্বাধীনভাবে পরিচালিত উপ-শহরীয় বাস সার্ভিসকে অধিভুক্ত করা হয়। ১৯৫৪ সাল হতেই টিটিসি মেট্রোপলিটন টরোন্টো’র একমাত্র জনপরিবহন ব্যবস্থায় পরিনত হয়।
লস অ্যাঞ্জেলেস কাউন্টি মেট্রো রেল

মার্কিন যুক্তরাষ্ট্রের দ্বিতীয় বৃহত্তম শহর লস অ্যঞ্জেলেসের প্রধান দ্রুত পরিবহন ব্যবস্থা লস অ্যাঞ্জেলেস কাউন্টি মেট্রো রেল নামে (সংক্ষেপে মেট্রো রেল) পরিচিত। এটি লস অ্যাঞ্জেলেস কাউন্টিতে ৩টি সার্ফাস ট্রেন লাইন ও ২টি পাতাল ট্রেন লাইন চালায়।
মেট্রো রেলের সবচাইতে কর্মচঞ্চল লাইনগুলো হল রেড ও পার্পাল পাতাল ট্রেন লাইন:
মেট্রো রেল তিনটি লাইনে সার্ফাস রেল চালায়। এগুলো বেশির ভাগ রাস্তার পাশে দিয়ে চলে। কয়েক জায়গায় ট্রেনগুলো মাটির নিচে বা উচা কাঠামোতে চলে:
আরও দুই লাইন যাবে পূর্ব লস অ্যাঞ্জেলেস ও কাল্ভার সিটিও। এই দুই লাইনের নির্মাণ কাজটি ২০১০ সাল পর্যন্ত চলতে থাকবে।
যুক্তরাষ্ট্রের ক্যাপিটল সাবওয়ে ব্যবস্থা

ইউনাইটেড স্টেটস ক্যাপিটল সাবওয়ে সিস্টেম () মার্কিন যুক্তরাষ্ট্রের রাজধানী ওয়াশিংটন ডিসি শহরের ভূগর্ভে অবস্থিত তিনটি বৈদ্যুতিক লাইট রেল নিয়ে গঠিত দ্রুত পরিবহন ব্যবস্থা যা ইউএস ক্যাপিটোল ভবনকে হাউজ এবং সিনেট অফিস ভবনগুলির সাথে সংযুক্ত করেছে।
বুয়েনোস আইরেস মেট্রো

বুয়েনোস আইরেস মেট্রো (স্পেনীয় ভাষায়: Subterráneos de Buenos Aires) আর্জেন্টিনার রাজধানী বুয়েনোস আইরেস শহরে সেবা দানকারী একটি জনপরিবহন ব্যবস্থা। স্থানীয়ভাবে এটি সুবতে (Subte, "subterráneo" থেকে এসেছে) নামে পরিচিত।
বর্তমানে মেত্রোবিয়াস নামের বেসরকারী একটি কোম্পানি মেট্রোটির দেখাশোনা করছে। বুয়েনোস আইরেস মেট্রো লাতিন আমেরিকা, দক্ষিণ গোলার্ধ ও স্পেনীয়ভাষী বিশ্বের প্রাচীনতম মেট্রো। ১৯১৩ সালের ১লা ডিসেম্বরে এটি উদ্বোধন করা হয়।
বর্তমানে ব্যবস্থাটিতে ৫টি লাইন (A থেকে E ক্রমাঙ্কিত), এবং এদের মোট দৈর্ঘ্য ৪৮.৯ কিলোমিটার (২০০৪ সালের তথ্য অনুযায়ী)। মেট্রো ব্যবহারকারী দৈনিক যাত্রীসংখ্যা ১০ লক্ষেরও বেশি।
পোর্তো আলেগ্রে মেট্রো

দক্ষিণ ব্রাজিলের ৩৫ লক্ষ জনঅধ্যুষিত শহর পোর্তু আলেগ্রির মেট্রোর নাম পোর্তু আলেগ্রি মেট্রো (Trens Urbanos de Porto Alegre)।
১৯৮০ সালে মেট্রোটির লাইন বসানোর কাজ শুরু হয় এবং ১৯৮৫ সালে মেরকাদু ও সাপুকাইয়ার মধ্যে এটি উদ্বোধন করা হয়। এরপর ধীরে ধীরে এটিকে অন্যান্য লোকালয়েও সম্প্রসারিত করা হতে থাকে। বর্তমানে মেট্রোটির দৈর্ঘ্য ৩৪.৫ কিলোমিটার এবং এর স্টেশনসংখ্যা ১৭। এর উপর দিয়ে ২৫টি ট্রেন চলাচল করে। দৈনিক এক লক্ষেরও বেশি যাত্রী এই মেট্রো ব্যবহার করে থাকেন।
TRENSURB সংস্থা মেট্রোটি দেখাশোনার দায়িত্বে নিয়োজিত।
অলিম্পিক ক্রীড়াসমূহ

অলিম্পিক ক্রীড়া বলতে গ্রীষ্মকালীন ও শীতকালীন অলিম্পিক গেমসের অন্তর্ভুক্ত সমস্ত ক্রীড়াকে বোঝায়। ২০১৬ গ্রীষ্মকালীন অলিম্পিকে ২৮টি ক্রীড়া অন্তভুর্ক্ত ছিল, ২০২০ গ্রীষ্মকালীন অলিম্পিকে আরও পাঁচটি অতিরিক্ত ক্রীড়া যুক্ত হবে, ২০১৪ শীতকালীন অলিম্পিকে ৭টি ক্রীড়া অন্তভুর্ক্ত ছিল। একটি গেমস থেকে আরেকটি গেমসে ক্রীড়ার বিষয় ও বিভাগের শৈলী ও সংখ্যার সামান্য পরিবর্তন হয়। প্রতিটি অলিম্পিক ক্রীড়া আন্তর্জাতিক ফেডারেশন (আইএফ) নামে একটি আন্তর্জাতিক শাসক সংস্থার প্রতিনিধিত্ব করে। আন্তর্জাতিক অলিম্পিক কমিটি (আইওসি) ক্রীড়া, বিভাগ ও ঘটনা অনুক্রমে প্রতিষ্ঠিত। এই অনুক্রম অনুযায়ী, প্রতিটি অলিম্পিক ক্রীড়াকে একাধিক বিভাগে বিভক্ত করা যেতে পারে, যা প্রায়ই স্বতন্ত্র ক্রীড়া হিসেবে ধরা ভুল। উদাহরণস্বরুপ সাঁতার ও পানি বল (ওয়াটার পোলো), ক্রীড়া দুটি আসলে অ্যাকুয়েটিক ক্রীড়ার (পানির ক্রীড়া) বিভাগ (আন্তর্জাতিক সাঁতার সংস্থার প্রতিনিধিত্ব করে) এবং ফিগার স্কেটিং ও স্পীড স্কেটিং, উভয় ক্রীড়া আইস স্কেটিংয়ের দুটি বিভাগ (আন্তর্জাতিক স্কেটিং ইউনিয়নের প্রতিনিধিত্ব করে)। পালাক্রমে, প্রতিটি ক্রীড়া বিভাগ আবার কতগুলো ঘটনা/বিষয়ে (ইভেন্ট) বিভক্ত, যার জন্য অলিম্পিক পদক প্রদান করা হয়। একটি ক্রীড়া বা বিভাগ তখনই অলিম্পিক সূচিতে অন্তর্ভুক্ত করা হয় যখন আন্তর্জাতিক অলিম্পিক কমিটি মনে করে এটি বিশ্বব্যাপী ব্যাপকভাবে অনুশীলন করে, অর্থাৎ অন্তর্ভূক্তকৃত ক্রীড়া বা বিভাগের জনপ্রিয়তা প্রতিযোগিতায় অংশগ্রহণকারী দেশগুলির সংখ্যা দ্বারা নির্ধারিত হয়। আন্তর্জাতিক অলিম্পিক কমিটি তার প্রযোজনীয়তাগুলো অলিম্পিক গেমসে অংশগ্রহণের উপর প্রতিফলিত করে— গ্রীষ্মকালীন ক্রীড়া/বিভাগগুলিতে (শীতকালীন অলিম্পিকের চেয়ে গ্রীষ্মকালীন অলিম্পিকে অংশগ্রহণকারীর সংখ্যা বেশি) এবং পুরুষদের ক্রীড়া/বিভাগগুলিতে আরও কঠোর অবস্থা প্রয়োগ করা হয় (গেমসগুলোতে নারীদের তুলনায় পুরুষ অংশগ্রহণকারীদের সংখ্যা অনেক বেশি)।
৩৪টির মধ্যে ৮টি ক্রীড়ার একাধিক বিভাগ রয়েছে। সমপর্যায়ের খেলা ও বিভাগকে একই রঙের অধীনে দলবদ্ধ করা হয়েছে।
আইওসি-ভুক্ত দেশসমূহের কোডের তালিকা

আন্তর্জাতিক অলিম্পিক কমিটি (আইওসি) অলিম্পিক গেমসে যে সব দেশসমূহ অংশগ্রহণ করে তাদের দেশের নাম প্রকাশের জন্য প্রত্যেক ক্রীড়াবিদ দলের দেশের কোড সংহ্মেপে তিনটি অক্ষর ব্যবহার করে থাকে। প্রতিটি কোড সাধারণত জাতীয় অলিম্পিক কমিটি চিহ্নিত করে থাকে, কিন্তু বেশ কিছু কোড অন্য ইনস্ট্যান্সের জন্য বিগত ক্রীড়ায় ব্যবহৃত হয়েছে, একাধিক জাতি সমন্নয়ে গঠিত ক্রীড়াবিদ দল অথবা ক্রীড়াবিদ দল যারা কোন জাতি প্রতিনিধিত্ব করে না।
কিছু সংখক আইওসি কোড আদর্শ আইএসও ৩১৬৬-১ আলফা-৩ কোড থেকে ভিন্ন। অন্যান্য ক্রীড়া প্রতিষ্ঠান, যেমন ফিফা, ফিবা বা কমনওয়েলথ গেমস ফেডারেশন, তারা তাদের নিজ দলকে প্রকাশের জন্য সংহ্মিপ্ত দেশ কোড ব্যবহার করে।
বর্তমান অলিম্পিক মুভমেন্টের মধ্যে ২০৬টি এনওসি (জাতীয় অলিম্পিক কমিটি) রয়েছে।
আইওসি ১২টি এমন কোড এখনও ব্যবহার করে, যার এনওসির এখন অস্তিত্ব নেই কিন্তু তাদের ক্রীড়াবিদদের জেতা পদক তালিকায় ব্যবহার হয়।
গ্রীষ্মকালীন অলিম্পিক গেমস

গ্রীষ্মকালীন অলিম্পিক গেম্‌স () একটি আন্তর্জাতিক বহু-ক্রীড়াবিশিষ্ট প্রতিযোগিতা। আন্তর্জাতিক অলিম্পিক কমিটি প্রতি চার বছর অন্তর এই প্রতিযোগিতার আয়োজন করে। প্রতিটি ক্রীড়ার জন্য এক বা একাধিক ইভেন্ট থাকে এবং প্রতিটি ইভেন্টের জন্য প্রথম স্থানাধিকারীরে স্বর্ণপদক, দ্বিতীয় স্থানাধিকারীকে রৌপ্যপদক এবং তৃতীয় স্থান অর্জনকারীকে ব্রোঞ্জের পদক প্রদান করা হয়। গ্রীষ্মকালীন অলিম্পিক গেমসের ঐতিহ্য ১৯০৪ সালে শুরু হয়।
সেরা কুড়িটি দেশ থেকে তথ্যসূত্র অনুয়ায়ী এবং আন্তর্জাতিক অলিম্পিক কমিটির সরকারি তথ্য অনুযায়ী।
     বিগত দেশগুলি
শীতকালীন অলিম্পিক গেমস

শীতকালীন অলিম্পিক গেমস হল একটি বড় আকারের আন্তর্জাতিক বহু-ক্রীড়া প্রতিযোগিতা যা প্রত্তেক চার বছর পর পর অনুষ্ঠিত হয়। শীতকালীন অলিম্পিক গ্রীষ্মকালীন অলিম্পিক গেমসের মত নয়, এর বৈশিষ্ট্য হল ক্রীড়াসমূহ তুষার ও বরফের উপর অনুশীলন করা হয়। শীতকালীন অলিম্পিক গেমসের প্রথম আসর বসে ফ্রান্সের চেমনিক্সে ১৯২৪ সালে। শীতকালীন অলিম্পিকের মূল পাঁচটি ক্রীড়া (যেগুলো আবার নয়টি বিভাগে বিভক্ত) ছিল ববস্লেইগ, কার্লিং, আইস হকি, নরডিক স্কিইং (এর বিভাগ গুলো হল মিলিটারি প্যাট্রোল, ক্রস কান্ট্রি স্কিইং, নরডিক কম্বাইন্ড এবং স্কী জাম্পিং) এবং স্কেটিং ( এর বিভাগ গুলো হল ফিগার স্কেটিং এবং স্পীড স্কেটিং।
শীতকালীন অলিম্পিকের সূচনা হয়েছিল মূলত তুষার ও বরফের বিভিন্ন খেলাকে উৎসাহ দেওয়ার জন্য যা গ্রীষ্মকালে আয়োজন করা প্রায় অসম্ভব। ফিগার স্কেটিং (১৯০৮ ও ১৯২০) এবং আইস হকির (১৯২০) ইভেন্টগুলো গ্রীষ্মকালের অলিম্পিকে অনুষ্ঠিত হয়েছিল। আন্তর্জাতিক অলিম্পিক কমিটি বরফের উপর হওয়া এই ক্রীড়াগুলোকে আরো ব্যাপক কলেবরে করার জন্য এই জাতীয় আরো ক্রীড়া ইভেন্ট তালিকায় যুক্ত করতে থাকে। ১৯২১ সালের লুসানে অনুষ্ঠিত অলিম্পিক কংগ্রেসে অলিম্পিকের একটি শীতকালীন আসর সুক্ত করার সিদ্ধান্ত গ্রহণ করা হয়। ফ্রান্সে প্যারিস গেমস অনুষ্ঠিত হওয়ার তিন মাস আগে ১৯২৪ সালে ফ্রান্সের চেমনিক্সে একটি শীতকালীন ক্রীড়া সপ্তাহ পালন করা হয় (আসলে ১১ দিন ধরে অনুষ্ঠিত হয়েছিল)। এই ক্রীড়া সপ্তাহটিই হল বিশ্বের প্রথম শীতকালীন অলিম্পিক গেমস। যদিও সেবার শীতকালীন এবং গ্রীষ্মকালীন আসর একই দেশে অনুষ্ঠিত পরিকল্পনা করা হয়েছিলো, আইওসি এই পরিকল্পনা পরবর্তীতে বাদ দেয় এবং ঘোষণা করে যে এর পর থেকে শীতকালীন এবং গ্রীষ্মকালীন অলিম্পিক প্রত্তেক চার বছর পর পর একই বছরে অনুষ্ঠিত হবে। আইওসির এই সিদ্ধান্ত ১৯৯২ সাল পর্যন্ত বহাল ছিল। ১৯৯২ সালের ফ্রান্স অলিম্পিকের পর থেকে শীতকালীন অলিম্পিক প্রত্তেক চার বছর পর পর এবং, গ্রীষ্মকালীন অলিম্পিকের ২ বছর পর অনুষ্ঠিত হয়।
১৯৩৬ গ্রীষ্মকালীন অলিম্পিক

১৯৩৬ গ্রীষ্মকালীন অলিম্পিক যা অফিসিয়ালি ভাবে ১১তম অলিম্পিয়াডের গেমস নামে পরিচিত একটি আন্তর্জাতিক বহুক্রীড়া প্রতিযোগিতা, যা ১৯৩৬ সালে নাজি জার্মানির বার্লিনে অনুষ্ঠিত হয়। ১৯৩১ সালের ২৬ এপ্রিল বার্সেলোনায় অনুষ্ঠিত আইওসির ২৯তম সেশনে স্বাগতিক শহর হিসেবে বার্লিনের নাম উঠে আসে। আন্তর্জাতিক অলিম্পিক কমিটির দ্বিতীয় এবং শেষবারের মত এমন একটি শহরে ভোট দেওয়ার জন্য জড়ো হয়েছিল যা এই গেমসের আয়োজক হিসাবে নিলামিতে অংশগ্রহণ করেছিল।
১৯১৬ গ্রীষ্মকালীন অলিম্পিক

১৯১৬ গ্রীষ্মকালীন অলিম্পিক্‌স জার্মানির বার্লিনে অনুষ্ঠিত হওয়ার কথা ছিল, কিন্তু প্রথম বিশ্বযুদ্ধের কারণে এটি অনুষ্ঠিত হয়নি। ১৯১২ সালের ৪ জুলাই আন্তর্জাতিক অলিম্পিক কমিটির ১৪তম বৈঠকে বার্লিনকে স্বাগতিক শহর হিসেবে নির্বাচন করা হয়। স্বাগতিক শহরের মনোনয়ন তালিকায় ছিল আলেকজান্দ্রিয়া, আমস্টারডাম, ব্রাসেলস, বুদাপেস্ট ও ক্লিভল্যান্ড.
বার্লিনের ডাচেস স্টেডিয়ামের সংস্কার কাজ শুরু হয় ১৯১২ সালে। এর আগে এটি ছিল গ্রুনওয়াল্‌দ রেস কোর্স। এতে ১৮,০০০ দর্শক ধারণের উপযোগী করার পরিকল্পনা করা হয়। ১৯১৩ সালের ৮ জুন ১০,০০০ পায়রা উড়িয়ে স্টেডিয়ামটির উদ্বোধন করা হয়। উদ্বোধনী অনুষ্ঠানে অংশগ্রহণ করেন ৬০,০০০ মানুষ।
১৯১৪ সালে প্রথম বিশ্বযুদ্ধ শুরু হলে, অলিম্পিক কমিটি ধারণা করে নি যে তা কয়েক বছর চলবে। ফলে তাদের এই বছরের আয়োজন পরিত্যক্ত ঘোষণা করতে হয়।
১৯৯৬ গ্রীষ্মকালীন অলিম্পিক

১৯৯৬ সালের গ্রীষ্মকালীন অলিম্পিক যা অফিসিয়ালিভাবে ২৬তম অলিম্পিয়াডের গেমস নামে পরিচিত একটি আন্তর্জাতিক বহুক্রীড়া প্রতিযোগিতা, ১৯৯৬ সালের ১৯ জুলাই থেকে ৪ আগস্ট পর্যন্ত সময়ে মার্কিন যুক্তরাষ্ট্রের জর্জিয়া অঙ্গরাজ্যের আটলান্টা শহরে অনুষ্ঠিত হয়। এটি আটলান্টা ১৯৯৬ বা মহাদেশীয় অলিম্পিক গেমস নামে বেশি পরিচিত ছিল। এই গেমস আমেরিকা যুক্তরাষ্ট্র দ্বারা পরিচালিত চতুর্থ গ্রীষ্মকালীন অলিম্পিক ছিল, অ্যাথেন্সে ১৮৯৬ গ্রীষ্মকালীন অলিম্পিকের শতবর্ষ পূর্বে শুরু হয়েছিল - যা আধুনিক অলিম্পিক গেমসের উদ্বোধনী সংস্করণ। ১৯৯৪ সালের পর একটি গ্রীষ্মকালীন অলিম্পিক থেকে অন্য বছরে অনুষ্ঠিত প্রথম আইওসি অনুশীলনের অধীনে ১৯৯৪ সালে গ্রীষ্মকালীন ও শীতকালীন গেমসকে পর্যায়ক্রমে এমনকি এক-সংখ্যক বছর ধরে রাখার জন্য এটি একটি নতুন আইওসি অনুশীলনের অধীনে অনুষ্ঠিত হয়েছিল।
আটলান্টা গেমসে ২৬ টি ক্রীড়ায় প্রতিদ্বন্দিতা করার জন্য ১৯৭টি জাতীয় অলিম্পিক কমিটি থেকে ১০,০০০ হাজারের মত ক্রীড়াবিদ অংশগ্রহণ করেছিল। বীচ ভলিবল, মাউন্টেন বাইকিং, সফটবল তার পাশাপাশি লাইটওয়েট রোয়িং এবং মহিলাদের ফুটবল নতুন অলিম্পিক ক্রীড়া হিসেবে এ গেমসে অভিষেক হয়। ২৪টি দেশ আটলান্টায় গ্রীষ্মকালীন অলিম্পিক গেমসে আত্মপ্রকাশ করেছিল, এর মধ্যে ১১টি প্রাক্তন সোভিয়েত প্রজাতন্ত্র স্বাধীন দেশ হিসাবে প্রথমবারের মতো অংশগ্রহণ করেছিল। স্বাগতিক মার্কিন যুক্তরাষ্ট্র মোট ১১১ টি পদক নিয়ে পদক গণনায় নেতৃত্বে ছিল এবং সকল দেশের মধ্যে সর্বাধিক স্বর্ণ (৪৪) এবং রৌপ্য (৩২) পদক অর্জন করেছিল। আমেরিকা ১৯৮৪ সালের পর প্রথমবারের মতো পদক তালিকার শীর্ষে ছিল এবং ১৯৬৮ সালের পর প্রথমবারের মতো এটি ছিল অবয়কটকৃত গ্রীষ্মকালীন অলিম্পিক ক্রীড়া প্রতিযোগিতা। প্রতিযোগিতা চলাকালীন উল্লেখযোগ্য প্রদর্শন সমূহ ছিল; অ্যান্ড্রে আগাসি- যিনি অলিম্পিক স্বর্ণপদকের সাথে ক্যারিয়ার গ্র্যান্ড স্ল্যামের সাথে একত্রিত হয়ে প্রথম পুরুষ একক টেনিস খেলোয়াড় হয়েছিলেন, ডোনভান বেইলি- যিনি পুরুষদের ১০০ মিটারের জন্য ৯.৮৪ এর একটি নতুন বিশ্ব রেকর্ড গড়েছেন, লিলিয়া পোডকোপায়েভা — যিনি একই অলিম্পিকে অলরাউন্ড শিরোপা জয়ের পরে একটি পৃথক ইভেন্ট সোনা জয়ের দ্বিতীয় জিমন্যাস্ট হয়েছিলেন।
অনুষ্ঠানটি ৬০-সেকেন্ডের কাউন্টডাউন দিয়ে শুরু হয়েছিল, যার মধ্যে আগের সমস্ত অলিম্পিক গেমসের ফুটেজ ছিল। ১৯৯২ সালের বার্সেলোনা অলিম্পিকের সমাপ্তি অনুষ্ঠানের একটি ফ্ল্যাশব্যাক ছিল, যাতে আইওসির তৎকালীন প্রেসিডেন্ট জুয়ান আন্তোনিও সমরঞ্চ দেখাচ্ছিলেন এবং ১৯৯৬ সালে ক্রীড়াবিদদের আটলান্টায় অংশ নিতে আমন্ত্রণ জানিয়েছিলেন। তারপরে, স্টেডিয়ামের উত্তর-পশ্চিম কোণে প্রফুল্লতা আরোহণ করেছিল, অলিম্পিকের রিংয়ের রঙগুলির মধ্যে প্রতিটি একেকটির প্রতিনিধিত্ব করে।
১৯৯৬ গ্রীষ্মকালীন অলিম্পিক ক্রীড়া প্রতিযোগিতায় ২৬টি ক্রীড়া ২৭১টি বিভাগের প্রতিযোগিতা অনুষ্ঠিত হয়। নতুন ক্রীড়া হিসেবে অভিষেক হয় বীচ ভলিবল, মাউন্টেন বাইকিং, সফটবল তার পাশাপাশি লাইটওয়েট রোয়িং এবং মহিলাদের ফুটবল খেলা সমূহের।
১৯৪০ শীতকালীন অলিম্পিক

১৯৪০ সালের শীতকালীন অলিম্পিক গেমস জাপানের সাপ্পোরো শহরে অনুষ্ঠিত হবার কথা থাকলেও দ্বিতীয় বিশ্বযুদ্ধ শুরু হবার কারণে সে বছর এটি অনুষ্ঠিত হয়নি।
শীতকালীন অলিম্পিকের পঞ্চম আসরের আয়োজক শহর হিসেবে জাপানের সাপ্পোরো শহরকে নির্বাচন করা হয় এবং ৩-১২ ফেব্রুয়ারি, ১৯৪০ সময় নির্ধারণ করা হয়। কিন্তু ১৯৩৭ সালে দ্বিতীয় সিনো-জাপানি যুদ্ধ শুরু হওয়ায় ১৯৩৮ সালের জুলাই মাসে জাপান আন্তর্জাতিক অলিম্পিক কমিটিকে এই আসরটি আয়োজনের অক্ষমতার কথা জানিয়ে কমিটির কাছে তা ফেরত দেয়। পরবর্তীতে ১৯৭২ শীতকালীন অলিম্পিক সাপ্পোরোতে আয়োজিত হয়।
আন্তর্জাতিক অলিম্পিক কমিটি সুইজারল্যান্ডের সেন্ট মরিৎজ শহরকে শীতকালীন অলিম্পিক আয়োজনের দায়িত্ব দেওয়ার সিদ্ধান্ত গ্রহণ করে। সেন্ট মরিৎজ এর পূর্বে ১৯২৮ শীতকালীন অলিম্পিক আয়োজন করেছিল। কিন্তু সুইস সংগঠক দল ও অলিম্পিক কমিটির মধ্যে মত পার্থক্যের কারণে আবার এই অলিম্পিক ফেরত নেওয়া হয়।
১৯৩৯ সালের বসন্তে অলিম্পিক কমিটি শীতকালীন এই অলিম্পিকের দায়িত্ব দেয় জার্মানির গারমিশ-পার্তেনকির্শেন শহরকে, যেখানে ১৯৩৬ শীতকালীন অলিম্পিক অনুষ্ঠিত হয়েছিল। নতুন সূচী অনুযায়ী ফেব্রুয়ারি মাসের ২-১১ তারিখে অনুষ্ঠিত হওয়ার সিদ্বান্ত নেওয়া হয়। তিন মাস পরে ১ সেপ্টেম্বর জার্মানি পোল্যান্ড আক্রমণ করে, যার ফলে দ্বিতীয় বিশ্বযুদ্ধ শুরু হয় এবং এই অলিম্পিক নভেম্বর মাসে পরিত্যক্ত ঘোষণা করা হয়। একইভাবে ১৯৪৪ শীতকালীন অলিম্পিকও ১৯৪১ সালে পরিত্যক্ত ঘোষণা করা হয়। যুদ্ধ পরবর্তী প্রথম অলিম্পিক গেম হয় ১৯৪৮ সালে সেন্ট মরিৎজে।
১৯৫৬ শীতকালীন অলিম্পিক

১৯৫৬ সালের শীতকালীন অলিম্পিক্‌স ইতালির কর্তিনা দাম্পেৎসো-তে অনুষ্ঠিত হয়। রাশিয়া প্রথমবারের মত শীতকালীন অলিম্পিকসের অংশ নেয়।
কর্টিনা গেমস ছিল প্রথম শীতকালীন অলিম্পিক যার বহুজাতিক দর্শকের জন্য দূরদর্শন সম্প্রচার হয়েছিল।
গীতিনাট্য

গীতিনাট্য () পাশ্চাত্যে জনপ্রিয় এক প্রকারের গীতিনির্ভর নাটক। এটি পশ্চিমা শাস্ত্রীয় সঙ্গীতের একটি প্রধানতম শাখা। এর উদ্ভব ইতালিতে, পরে সমগ্র ইউরোপে ছড়িয়ে পড়ে। মূলত মঞ্চনাটক ঘরানার মঞ্চ, অভিনয়, পোশাকসজ্জা এবং কখনো নৃত্য সহকারে এই গীতিনাট্য পরিবেশিত হয়। একটি ওপেরা হাউজে এই পরিবেশনা অনুষ্ঠিত হয় এবং এতে ঐকতান-বাদকদল ও ক্ষুদ্র সঙ্গীতদল থাকে, উনবিংশ শতাব্দীর শুরু থেকে একজন সঙ্গীত পরিচালক এটি পরিচালনা করতে থাকেন।
গান সংবলিত মঞ্চনাটকের বিপরীতে গীতিনাট্যে একাধিক ধরন থাকে, যেমন কিছু গীতিনাট্যে কথ্য সংলাপ, তথা সঙ্গীতধর্মী মঞ্চনাটক, সিংস্পিয়েল ও ওপেরা কমিক থাকে। প্রথাগত গীতিনাট্যে গায়কেরা দুইভাবে গান গেয়ে থাকে, যেমন - আবৃতিধর্মী এবং একক সঙ্গীত। উনবিংশ শতাব্দীতে সঙ্গীত নাট্যের উত্থান ঘটে।
ইতালীয় "opera" শব্দের অর্থ হল কাজ, এর মূলভাব দাঁড়ায় শ্রম ও ফলাফল। ইতালীয় শব্দটি লাতিন "opera" শব্দ থেকে এসেছে, যে নামবাচক একবচন শব্দটির অর্থ হল কর্ম এবং এর বহুবচন হল "opus"। অক্সফোর্ড ইংরেজি অভিধান অনুসারে, ইতালীয় শব্দটি প্রথমে ব্যবহৃত হয়েছিল ১৬৩৯ সালে কবিতা, নৃত্য ও সঙ্গীতের সম্মিলিত সুরায়োজনের ভাব প্রকাশের জন্য। ইংরেজিতে এই শব্দটির নথিভুক্ত প্রথম ব্যবহার ঘটে ১৬৪৮ সালে।
এখনো পরিবেশিত প্রথম গীতিনাট্য হল ক্লাউদিও মন্তেভের্দির লোরফেও। এটি ১৬০৭ সালে মান্তুয়ার রাজদরবারের জন্য সুরোয়োজন করা হয়েছিল। মন্তেভের্দির কর্মচারী গঞ্জাগাসের মান্তুয়া রাজদরবার গীতিনাট্যের উৎপত্তিতে গুরুত্বপূর্ণ ভূমিকা রাখেন, তিনি কেবল কনসার্তো দেল্লে দোন্নের রাজদরবারে গায়কদের নিযুক্ত করেননি, পাশাপাশি তিনি প্রথম প্রকৃত গীতিনাট্য গায়িকা মাদামা ইউরোপাকেও নিয়োগ প্রদান করেছিলেন।
ম্যাথু পেরি

ম্যাথু ল্যাংফোর্ড পেরি (১৯ আগস্ট ১৯৬৯- ২৮ অক্টোবর ২০২৩) ছিলেন একজন মার্কিন অভিনেতা। তিনি "ফ্রেন্ড্‌স" নামক জনপ্রিয় টিভি সিরিজে অভিনয়ের জন্য খ্যাতি অর্জন করেছিলেন। ২০১৫ সালে তিনি দ্য ওড কাপল টিভি ধারাবাহিকে অভিনয় করেন।
পেরি বিগত ২৮ অক্টোবর, ২০২৩ তারিখে লস অ্যাঞ্জেলাসে তার নিজ বাসভবনে মৃত্যুবরণ করেন। তাঁর মারা যাওয়ার কারণ এখনো সঠিকভাবে জানা যায় নি। স্থানীয় লস এঞ্জেলাস পুলিশ এবং গোয়েন্দা বিভাগের কর্মকর্তারা এবিষয়ে এখনো তদন্ত করছে। মৃত্যুবরণের সময় তার তাঁর বয়স ছিল ৫৪ বছর। 
পুলিশ সূত্র থেকে জানা গেছে, সে তার বাথরুমে উষ্ণ গরম পানিতে ডুবন্ত অবস্থায় ছিল। তবে তার লাশের আসেপাশে কোনো মাদকদ্রব্য কিংবা সন্দেহজনক কিছু পাওয়া যায় নি।
ফেডারেল ব্যুরো অব ইনভেস্টিগেশন

ফেডারেল ব্যুরো অব ইনভেস্টিগেশন বা এফবিআই মার্কিন যুক্তরাষ্ট্রের কেন্দ্রীয় গোয়েন্দা সংস্থা। এটি মার্কিন আইন মন্ত্রণালয়ের অধীনে পরিচালিত হয়। বিশ্বস্থতা, সাহস, বিশুদ্ধতা এই তিনটি লক্ষ নিয়ে কাজ করে এফবিআই। ওয়াশিংটন ডিসির জে ইজার হভার ভবনে এফবিআইয়ের প্রধান কার্যালয় অবস্থিত।
১৯০৮ সালে ব্যুরো অব ইনভেস্টিগেশন (বিওআই) নামে প্রতিষ্ঠিত হয় এফবিআই। ১৯৫৩ সালে এ নাম পরিবর্তন হয় এবং নাম হয় ফেডারেল ব্যুরো অফ ইনভেস্টিগেশন (এফবিআই)। ২০১০ সালে এফবিআইয়ের বাজেট ছিলো ৭.৯ বিলিয়ন ডলার যার মধ্যে ৬১৮ মিলিয়ন ডলার খরচ করা হয় সন্ত্রাসবাদ দমন, সাইবার ক্রাইমের বিরুদ্ধে কার্যক্রম, প্রশিক্ষণ কর্মসূচি ইত্যাদি। 
মূলত এফবিআইয়ের প্রধান কার্যক্রমের মধ্যে রয়েছে যুক্তরাষ্ট্রের নিরাপত্তা, ফেডারেল, স্টেট, মিউনিসিপাল এবং আন্তর্জাতিক সংস্থা এবং সহযোগিদের সাহায্য করা।
অপরাহ উইনফ্রে

অপরাহ গেইল উইনফ্রে (জন্ম: জানুয়ারি ২৯, ১৯৫৪) একজন জনপ্রিয় মার্কিন টেলিভিশন ব্যক্তিত্ব। "টক শো"-এর উপস্থাপিকা হিসাবে তিনি ১৯৮০ এর দশকের মধ্যভাগ হতে বিপুল জনপ্রিয়তা অর্জন করেন। তিনি ওপ্‌রা নামেই সমধিক পরিচিত। একই সাথে তিনি একজন মানবহিতৈষী ও গণমাধ্যম ধনকুবের। আন্তর্জাতিকভাবে বিস্তৃত টক শো 'দ্য ওপরা উইনফ্রি শো' তাকে একাধিক এমি পুরস্কার এনে দিয়েছে। এই শো' টেলিভিশনের ইতিহাসে সবচেয়ে বেশি প্রচারিত বলে গণ্য। নিজে ম্যাগাজিন প্রকাশের পাশাপাশি তিনি একজন শক্তিমান সাহিত্য সমালোচক এবং একাডেমি পুরস্কার মনোনীত অভিনেত্রী। তিনি বিংশ শতাব্দীর সবচেয়ে ধনী আফ্রিকান মার্কিন, উত্তর আমেরিকার প্রথম কোটিপতি এবং সর্বকালের সেরা আফ্রিকান মার্কিন মানবহিতৈষী। পরপর তিন বছর তিনি বিশ্বের অনন্য কৃষ্ণাঙ্গ কোটিপতি হিসেবে বিবেচিত হয়েছেন। কারো কারো মতে তিনি বিশ্বের সবচেয়ে প্রভাবশালী মহিলা। ২০০৮ সালের জুনে প্রকাশিত ফর্বস ম্যাগাজিন প্রকাশিত ২০০৮ সালের ১০০ জনপ্রিয় প্রভাবশালী ব্যক্তির তালিকায় পর পর দ্বিতীয়বারের মতো সর্বোচ্চ স্থান দখল করেন। এ নিয়ে তিনি পাঁচবার ফোর্বস কর্তৃক বিশ্বের সবচেয়ে প্রভাবশালী মহিলা নির্বাচিত হলেন। ২০১৩ সালে মার্কিন রাষ্ট্রপতি বারাক ওবামা তাকে রাষ্ট্রপতি পদক এবং ডিউক ও হার্ভার্ড বিশ্ববিদ্যালয় তাকে সম্মানসূচক ডক্টরেট ডিগ্রি প্রদান করে।
ওপরা যুক্তরাষ্ট্রের দক্ষিণের রাজ্য মিসিসিপির নিভৃত পল্লীতে এক অবিবাহিত মায়ের ঘরে জন্মগ্রহণ করেন। পরে বেড়ে উঠেছেন আরও উত্তরের শহর মিলওয়াকিতে। তিনি নয় বছর বয়সে ধর্ষিত হন এবং চৌদ্দ বছর বয়সে এক পুত্র সন্তান জন্ম দেন। তবে শিশুটি জন্মের কিছুদিন পর মারা যায়। তার বাবার কাছে থাকাকালীন ওপরা হাইস্কুলে পড়ার ফাঁকে টেনেসীর একটি স্থানীয় রেডিওতে চাকুরি পেয়ে যান। তখন তার বাবা টেনেসী রাজ্যে নরসুন্দর হিসেবে কাজ করতেন। মাত্র উনিশ বছর বয়সে সেখানে ওপরা তার রেডিও পেশা শুরু করেন স্থানীয় সান্ধ্যকালীন খবর উপস্থাপনার মাধ্যমে। পরে অবশ্য তাকে উপস্থিত বক্তব্যে পারদর্শিতা দেখে দিবাকালীন টক শো' উপস্থাপন করতে দেয়া হয়। শিকাগোর একটি স্থানীয় রেডিওর তৃতীয় সারির একটি টক শো' যখন ওপরার হাত ধরে প্রথম সারিতে জায়গা করে নিল তখনই ওপরা নিজের প্রডাকশন কোম্পানি খুললেন এবং আন্তর্জাতিক প্রচারে চুক্তিবদ্ধ হলেন।
বার্গার কিং

বার্গার কিং একটি মার্কিন ফাস্ট ফুড রেস্টুরেন্ট প্রতিষ্ঠান। মার্কিন যুক্তরাষ্ট্র ছাড়াও সারা বিশ্বে এর ৬১টি দেশে এর ১২ হাজারেরও বেশি শাখা রয়েছে। এগুলো এর মধ্যে ৬৬% মার্কিন যুক্তরাষ্ট্র এবং বাকি ৯০% বেসরকারি ভাবে পরিচালিত হয়। বার্গার কিং শুরু হয় ১৯৫৩ সালে। ১৯৭০ সাল ছিল এটির সোনার সময়, কিন্তু ১৯৮০ তে বিজ্ঞাপন এর কমতি এর কারণে এটি পিছিয়ে পরে। এটি বার্গার, ফ্রাই, সোডা ও মিল্কসেক বিক্রি করে থাকে। এছাড়া এর মেনুতে আরো কিছু জিনিসও ক্রেতাদের জন্য আছে।
যুক্তরাষ্ট্রের ম্যাকডোনাল্ডের সঙ্গে কোনোভাবেই পেরে উঠছে না যুক্তরাজ্যের বার্গার কিং। শুরুতে বিশ্বের ১২ হাজার ৭৮টি চেইনশপ জনপ্রিয়তা পেলেও বর্তমানে বার্গার কিংয়ের বিক্রি বিশ্বব্যাপী দুই শতাংশ এবং দক্ষিণ আমেরিকায় তিন দশমিক তিন শতাংশ পড়ে গেছে।
দ্যাট সেভেন্টিজ্‌ শো

দ্যাট সেভেন্টিজ শো একটি মার্কিন টেলিভিশন ধারাবাহিক। এই সিটকম বা কমেডি সিরিজটির কাহিনী গড়ে উঠেছে ১৯৭০ এর দশকের পটভূমিতে উইস্কনসিন এর ৬জন সদ্য তারুণ্যে উপনীত বন্ধুকে কেন্দ্র করে।
১৯৯৮ হতে ২০০৬ সাল পর্যন্ত প্রচারিত এই সিরিজে অভিনয় করেছেন টোফার গ্রেস, লরা প্রেপন, অ্যাশ্‌টন কুচার, মিলা কুনিস, ড্যানি মাস্টারসন, উইল্মার ভালদারামা প্রমুখ।
হিউ হেফ্‌নার

হিউ মরসন হেফনার (৯ এপ্রিল ১৯২৬ – ২৭ সেপ্টেম্বর ২০১৭) একজন মার্কিন প্রকাশক, এবং প্লেবয় পত্রিকার প্রতিষ্ঠাতা ও প্রধান সম্পাদক ছিলেন। বিংশ শতকের ষাটের দশক থেকে শুরু হওয়া যৌন বিপ্লব ও ভোগবাদী দর্শনের পুরোভাগে থাকা হেফ্‌নার লাগামহীন (carefree) জীবনাচরণের প্রতীক হয়ে আছেন। তিনি শিকাগতে ১৯২৬ সালের ৯ই এপ্রিল জন্ম গ্রহণ করেন। উনার দুজন ছেলে সন্তান হয় এবং দুই জনই শিক্ষকতায় নিয়জিত। হিউ হেফনার এর মাতা ছিলেন সুইদিস বংশভুত এবং বাবা জারমান এবং ব্রিটিশ ছিলেন। তার ছোট থেকে যৌনতা নিয়ে তার জানার ইচ্ছা ছিল। এটা আর প্রবল হয় যখন তিনি একটা নগ্ন পত্রিকা পান।
মানব অনুকৃতি উৎপাদন

অনুকৃতি উৎপাদন পদ্ধতিতে অযৌন উপায়ে মানব শিশু সৃষ্টি করার প্রক্রিয়াকে মানব অনুকৃতি উৎপাদন বলা হয়।। পৃথিবীর প্রায় সব উন্নত দেশই ভবিষ্যত প্রজন্মকে ক্ষতিকর প্রভাব হতে রক্ষা ও মানব কল্যাণের জন্য মানব অনুকৃতি উৎপাদন নিষিদ্ধ করা হয়েছে। তবে এর পরেও কোনও কোনও দেশ বা সংস্থা গোপনে এটি পরিচালনা করছে বলে শোনা যায়। এর মাধমে বিখ্যাত বা কুখ্যাত কোন মৃত বা জীবিত ব্যক্তিকে পুনরায় সৃষ্টি করা হতে পারে বা বিকলাঙ্গ শিশু তৈরি হতে পারে এমন আশঙ্কা করেন অধিকাংশ বিজ্ঞানী।
মানব অনুকৃতি উৎপাদন হল অযৌন উপায়ে একটি মানুষের বংশাণুগতভাবে অবিকল প্রতিরূপ বা অনুকৃতি তৈরির প্রক্রিয়া। কিন্তু এর মানে এই না যে এটি মোনোজাইগোটিক মাল্টিপাল বার্থ অথবা প্রাণীদেহের কোষ বা দেহকলা পুনরায় সৃষ্টি করা। বর্তমানে মানব অনুকৃতি উৎপাদন বিজ্ঞানী সমাজের কাছে একটি অত্যন্ত আলোচিত এবং আলোড়ন সৃষ্টিকারী ব্যাপার। জনসাধারণের কাছে মানব অনুকৃতি বলতে কৃত্রিমভাবে তৈরি মানুষ বোঝাতে পারে। তাত্ত্বিকভাবে মানব অনুকৃতি উৎপাদনের মাধ্যমে তৈরি অপত্য ব্যক্তিটি যে পিতৃব্যক্তিটির বংশাণুগত প্রতিরূপ, তাদের বাহ্যিক রূপ হুবহু একই রকম হবে। কিন্তু তাদের আচরণ হুবহু একরকম হবে না।